title: Vanttausjärvi (järvi)

text: Järven pinta-ala on 1 000 hehtaaria eli 10 km². Se on 5,9 kilometriä pitkä ja 3,8 kilometriä leveä. Järvenselkä on avoin, mutta rannoilla on pieniä lahtia ja niemiä. Järvellä on neljä saarta, jotka kaikki sijaitsevat keskellä järveä puoli kilometriä leveän Isosaaren ympärillä. Toinen saari Kaitasaari on 400 metriä pitkä, mutta hyvin kapea. Vain Isosaaressa on rakennuksia.


title: Vanttausjärvi (järvi)

text: Järvi on luodattu ja siitä on julkaistu syvyyskartat. Sen tilavuus on 47 miljoonaa m³ eli 0,047 km³. Järven keskisyvyys on 4,6 metriä ja suurin syvyys on yli 10 metriä. Yli 10 metriä syviä kohtia on Isosaaren pohjoispuolella, itäpuolella ja varsin laaja alue sen eteläpuolella.


title: Vanttausjärvi (järvi)

text: Järven rantaviivan pituus on 30 kilometriä. Lounaisrannassa sijaitsee Vanttausjärven kylä, joka on sen ainoa kylä. Muu asutus on haja-asutusta, jonka joukossa on vapaa-ajan asuntoja. Niille johtaa tiet yhdystieltä 18768.


title: Vanttausjärvi (järvi)

text: Järven vedenpinnan keskivedenkorkeus on 157,3 metriä mpy. Järvi on säännöstely siten, että vedenpinnan ala- ja yläkorkeudeksi on määrätty raja-arvot 155,94 metriä ja 157,94 metriä mpy. Säännöstelypato sijaitsee Välijoen luusuassa. Järveä säännöstellään ensisijaisesti Kaihuan- ja Vanttauskosken voimalaitoksia varten.


title: Vanttausjärvi (järvi)

text: Järvi sijaitsee Kemijoen vesistössä (vesistöaluetunnus 65) Keski-Kemijoen alueen (65.2) Kaihuan voimalaitoksen valuma-alueella (65.24), jonka Vanttausjärven valuma-alueeseen (65.244) järvi kuuluu.


title: Vanttausjärvi (järvi)

text: Valuma-alue saa pääosan vedestään Saukon valuma-alueelta (65.243) ja omalta valuma-alueeltaan, sillä järvi kuuluu vesistönsä latvavesiin. Vanttausjärven alueella on 25 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat pohjoisrantaan Ulkujokea myöten laskeva Ulkujärvi (187 ha), jonka kautta laskevat myös esimerkiksi Iso-Hera (135 ha), Pikku-Hera (24 ha), Viipua (107 ha) ja Kivijärvi (105 ha). Samaa jokea myöten laskee myös Saukon valuma-alue Saukonjokea myöten Kivijärveen. Järven länsirantaan laskee Mustaoja, joka on Mustalammen (53 ha) laskuoja. Sen kautta laskevat myös Iso-Outo (60 ha) ja Pikku-Outo (12 ha). Järven itärantaan laskee Sattajärvi omaa laskuojaa myöten.


title: Vanttausjärvi (järvi)

text: Vanttausjärven laskujoki on Välijoki, joka laskettuaan Alajärven (119 ha) ja Alalammen (15 ha) läpi muuttuu niemeltään Vanttausjoeksi. Se yhtyy Kemijokeen Vanttauskosken yläpuolella olevaan voimalaitoksen patoaltaaseen. Laskujoen alajuoksulla Alalammen luusuan vierestä alkaa kanava, joka seuraa 150 metrin korkeuskäyrää itään Pieskakankaan, Rytijängän ja Mattilanaavan kautta Tynnyrinvaaran juurelle, missä sijaitsee Tynnyrilammen tekoallas. Altaasta jatkaa toinen kanava Iso-Kaihuaan, jossa Kaihuanjoen ohittava kanava syöttää vettä Kaihuan voimalaitokseen.


title: Eheys (tietoturva)

text: Eheys (engl. integrity) tarkoittaa, että tieto ei saa muuttua tahatta tai hyökkäyksessä, tai muutos pitää ainakin havaita. Toisinaan eheys määritellään myös tietojen loogisuudeksi (ns. sisäinen eheys) ja paikkansapitävyydeksi (ns. ulkoinen eheys).


title: Mario Haas

text: Mario Haas (s. 16. syyskuuta 1974 Graz, Itävalta) on itävaltalainen jalkapalloilija, joka pelasi ammattilaisena vuosina 1992–2012. Pelipaikaltaan hän oli hyökkääjä.


title: Mario Haas

text: Haas pelasi urastaan suurimman osan kasvattajaseurassaan SK Sturm Grazissa, jossa hän nousi edustusjoukkueeseen kesällä 1993. Haas pelasi seurassa 458 Itävallan Bundesliigan ottelua, joissa hän teki 146 maalia. Hän voitti Itävallan-mestaruuden kausina 1997–1998, 1998–1999 ja 2010–2011 sekä Itävallan cupin kausina 1995–1996, 1996–1997, 1998–1999 ja 2009–2010.


title: Mario Haas

text: SV Sturm Grazin lisäksi Haas edusti vain ranskalaista RC Strasbourgia puolentoista kauden ajan vuosina 1999–2000 ja japanilaista JEF United Ichihara Chibaa kahden kauden ajan vuosina 2005–2006. RC Strasbourgissa hän pelasi 27 Ligue 1:n ottelua tehden kolme maalia ja JEF United Ichihara Chibassa 48 maan pääsarjan ottelua tehden 11 maalia.


title: Mario Haas

text: Haas pelasi Itävallan alle 21-vuotiaiden maajoukkueessa 12 ottelua ja teki kaksi maalia. Itävallan A-maajoukkueessa hän pelasi 43 ottelua ja teki seitsemän maalia vuosina 1996–2007. Haas kuului joukkueeseen, kun Itävalta ainoan kerran hänen pelaajauransa aikana selviytyi MM-lopputurnaukseen vuonna 1998.


title: Mario Haas

text: Peliuransa jälkeen Haas on toiminut päävalmentajana Itävallan alasarjoissa SV Tobelbadissa (2013–2015) ja SV Pachernissa (2015–).


title: Top Landing

text: Top Landing on japanilaisen Taiton 1988 kehittämä ja julkaisema 3D-lentosimulaattori. Pelissä pelaajan täytyy laskeutua maahan ohjeiden mukaisesti. Peli alkaa kuvitteellisesta Taito Airportista, jossa pelaajan täytyy nousta ylös. Tämän jälkeen pelaajan täytyy valita lentokenttä.


title: Uijeongbun asema

text: Uijeongbun asema (, hanja 議政府驛, ) on metroasema Uijeongbussa, Etelä-Koreassa. Aseman kautta kulkee Soulin metron linja 1 ja Gyeongwon-linja.


title: Sillisiika

text: Sillisiika ("Coregonus clupeaformis") on Pohjois-Amerikan pohjoisosien eli Kanadan ja Yhdysvaltojen pohjoisosien sisä- ja murtovesissä elävä lohikalojen lahkon siikojen sukuun kuuluva kalalaji.


title: Sillisiika

text: Sillisiika luetaan Pohjois-Amerikan sisävesien tärkeimpiin kaupallisesti pyydettyihin kalalajeihin. Vuonna 1999 Kanada ilmoitti FAO:lle saaliikseen 8 328 tonnia ja Yhdysvallat 5 353 tonnia sillisiikaa.


title: Sillisiika

text: Kalalaji saavuttaa sukukypsyyden noin 25,7 senttimetrin mittaisena. Pyyntikokoisen kalan tyypillisksi mitaksi mainitaan 54,1 cm. Suurimmat pyydetyt sillisiiat ovat painaneet noin 7 kilogrammaa (15 pounds 6 oz). Pituutta on ollut enimmillään 79 cm. Fishbase antaa sillisiian enimmäispituudeksi jopa 100 cm, suurimmaksi julkaistuksi painoksi 19,0 kg ja maksimi-iäksi 50 vuotta.


title: Mika Tepsa

text: Mika Tepsa (s. 31. joulukuuta 1974 Jyväskylä) on suomalainen drag-artisti, joka tunnetaan paremmin nimellä Pola Ivanka. Tepsa on alkuperäiseltä koulutukseltaan tarjoilija ja on opiskellut laulua, näyttelijäntyötä ja dramaturgiaa Teatterikorkeakoulun avoimilla kursseilla. Tepsa tunnettiin vuoteen 2013 saakka yleisesti vain taiteilijanimellään Pola Ivanka. Hahmon nimi on peräisin James Bond -elokuvassa "007 ja kuoleman katse" esiintyneeltä neuvostoagentti Pola Ivanovalta.


title: Lev Nikolajevitš Koroljov

text: Lev Nikolajevitš Koroljov (myös Korolev, ; 6. syyskuuta 1926 – 5. tammikuuta 2016) oli venäläinen / neuvostoliittolainen matemaatikko, tiedemies, akateemikko sekä Venäjän tiedeakatemian jäsen.


title: Lev Nikolajevitš Koroljov

text: Korolev syntyi 6. syyskuuta 1926 Podolskin kaupungissa Moskovan lähistöllä. Vuonna 1943 hän meni opiskelemaan Moskovan valtionyliopiston mekaniikan ja matematiikan tiedekuntaan. Vuosina 1944–1945 Korolev oli armeijan palveluksessa ja osallistui Länsi-Ukrainan, Romanian, Unkarin, Itävallan ja Tšekkoslovakian vapauttamiseen. Vuonna 1947 hän palasi yliopistoon jatkamaan opiskeluitaan. Yliopistosta hän valmistui erinomaisin tuloksin vuonna 1952.


title: Lev Nikolajevitš Koroljov

text: Vuosina 1953–1975 Korolev työskenteli tarkan mekaniikan ja tietotekniikan instituutissa akateemikko Sergei Aleksejevits Lebedevin johdolla. Hän oli mukana kehittämässä ensimmäisiä Neuvostoliiton BESM-luokan tietokoneita. Vuonna 1967 Korolevin johdolla kehitettiin käyttöjärjestelmä "Manager-68" ja tietokone BESM-6, joka oli ensimmäinen Neuvostoliiton moniohjelmoitava käyttöjärjestelmän supertietokone. Lisäksi järjestelmä tuki dynaamisen muistin jakoa rinnakkaistoimintaan ja lähtölaitteisiin. Nämä tutkimukset vaikuttivat suuresti edelleen järjestelmän ohjelmoinnin kehittämiseen Neuvostoliitossa. Tämä tutkimus auttoi Neuvostoliiton Sojuz-Apollo avaruuslentojen suorittamista.


title: Lex Luger (muusikko)

text: Lexus Arnel Lewis (s. 6. maaliskuuta 1991), joka on ammatillisesti tunnettu taiteilijanimeltään Lex Luger, on yhdysvaltalainen musiikkituottaja Suffolkista, Virginiasta. Hän asuu tällä hetkellä Atlantassa. Luger löysi inspiraation taiteilijanimelleen kuuluisasta WWE-painijasta Lex Lugerista. Hän oli yksi yhdysvaltalaisen hip hop -tuottajatiimin 808 Mafian perustajista. Lex Luger on myös toinen hip hop -tuottajaduon Low Prosin perustajista, toisen ollessa A-Trak.


title: Sudak

text: Sudak (; ; ; ) on kaupunki Ukrainan eteläosissa Krimin autonomisessa tasavallassa, Mustanmeren pohjoisrannikolla. Kaupungin väkiluku oli vuonna 2001 noin 15 500. Kaupungin asukkaista suurin osa työskentelee terveysmatkailun parissa.


title: Sudak

text: Bysantin valtakunnan keisari Justinianus I rakennutti kaupunkiin linnoituksen. Kaupunkia hallitsi vuosien 1365 ja 1475 välillä Genovan tasavalta, joka rakensi kaupunkiin oman linnoituksensa sekä kirkon. Vuonna 1475 kaupunki joutui osmaanien valtakunnan osaksi, kunnes venäläiset valloittivat sen vuonna 1783.


title: Sullivan Stapleton

text: Sullivan Stapleton (s. 14. kesäkuuta 1977 Melbourne, Victoria, Australia) on australialainen näyttelijä. Hän on näytellyt muun muassa televisiosarjassa "Blindspot" sekä elokuvissa "" ja "Gangsterisota".


title: Armstrong Whitworth Albemarle

text: Armstrong Whitworth AW.41 Albemarle on brittiläinen sotilaslentokone. Sen suunnittelun aloitti Bristol Aeroplane Company. Tyyppi lensi ensilentonsa vuonna 1940, ja alun perin keskiraskaana pommituskoneena. Tyyppi oli kuitenkin kovin keskinkertainen eli ei erityisen onnistunut, joten se päätyi enimmäkseen ilmakuljetustehtäviin. Albemarle -konetyyppi osallistui joihinkin strategisesti erittäin merkittäviin sotilastehtäviin, kuten Ardennien taisteluun, Normandian maihinnousuun sekä Operaatio Market Gardeniin. Albemarle -koneista pudotettiin laskuvarjosotilaita, joita saattoi olla 10 henkeä yhtä konetta kohden. Lisäksi näitä koneita käytettiin liitokoneiden hinaukseen. Konetyyppi oli RAF:n käytössä vuosina 1941-45, ja sitä valmistettiin 602 koneyksilöä. Neuvostoliiton ilmavoimien käytössä oli 12 koneyksilöä, tämän ohella oli 2 koneyksilöä tuhoutunut kuljetuksessa.


title: Armstrong Whitworth Albemarle

text: Armstrong Whitworth Albemarlen miehistön lukumäärä oli 3-4 henkilöä, alatyypistä riippuen. Aseistus käsitti joko 2 taikka 4 kpl Browning 7,7 mm konekivääreitä yläampumossa. Enin pommimäärä oli 2 041 kg. Koneen huippunopeus oli 426 km/h. Moottorit, joita koneessa oli 2 kpl olivat kaksiriviset, ja 14-sylinteriset Bristol Hercules XI -tähtimoottorit, joiden teho oli 1 590 hevosvoimaa (1 186 kW).


title: Harald Cerny

text: Harald Cerny (s. 13. syyskuuta 1973 Wien, Itävalta) on itävaltalainen jalkapalloilija. Pelipaikaltaan hän oli keskikenttäpelaaja.


title: Harald Cerny

text: Cerny pelasi urallaan 254 ottelua Bundesliigassa, joista 16 Bayern Münchenissä vuosina 1992–1993 ja 238 TSV 1860 Münchenissä vuosina 1996–2004. Vuosina 2004–2006 Cerny edusti TSV 1860 Müncheniä 25:ssä 2. Bundesliigan ottelussa. Lisäksi hän pelasi Itävallan Bundesliigassa 74 ottelua edustaen Admira Wacker Mödlingiä vuosina 1993–1994 ja Tirol Innsbruckia vuosina 1994–1995.


title: Harald Cerny

text: Itävallan alle 21-vuotiaiden maajoukkueessa Cerny pelasi 12 ottelua tehden neljä maalia ja A-maajoukkueessa 47 ottelua tehden neljä maalia. Hän oli mukana MM-kilpailuissa 1998 pelaten kaksi ottelua.


title: Harald Cerny

text: Cerny valmensi vuosina 2008–2009 TSV 1860 Münchenin ja vuosina 2009–2016 Bayern Münchenin junioreita.


title: Barcelonan isku 2017

text: Barcelonan isku oli 17. elokuuta 2017 Barcelonassa, Espanjassa tapahtunut terrori-isku, jossa hyökkääjä ajoi pakettiautolla väkijoukkoon La Rambla -kävelykadulla ja pakeni paikan päältä jalan. Iskuissa kuoli 16 ja loukkaantui 130 henkilöä.


title: Barcelonan isku 2017

text: Barcelonasta 120 kilometrin päässä sen lounaispuolella Cambrilsin kaupungissa tapahtui seuraavana yönä toinen autoisku, jonka poliisi pysäytti. Viisi hyökkääjää kuoli poliisin luoteihin, ja seitsemän ihmistä loukkaantui. Viranomaiset uskovat, että iskut ovat yhteydessä toisiinsa. "The Guardian" kirjoitti, että Cambrilsin iskussa kuolivat hyökkääjät 17-vuotias Moussa Oukabir, 19-vuotias marokkolainen El Houssaine Aboyyaaqoub, 19-vuotias marokkolainen Said Aallaa, Marokossa syntynyt 21-vuotias Omas Hychami ja Marokossa syntynyt 24-vuotias Mohamed Hychami. Lisäksi 22-vuotias Younes Abouyaaqoub on etsintäkuulutettu. Häntä epäillään Barcelonen iskussa käytetyn valkoisen pakettiauton kuljettajaksi. Lisäksi poliisi etsii kahta henkilöä, joiden henkilöllisyyttä ei ole vielä julkistettu.


title: Barcelonan isku 2017

text: Ruotsin Maanpuolustuskorkeakoulun tutkijan Magnus Ranstorpin mukaan Barcelonan iskulla oli selkeä yhteys seuraavana päivänä tapahtuneeseen Turun puukotuksiin. Ranstorpin mukaan "Marokkolainen terrorismiverkosto ulottuu Barcelonasta Turkuun. Se alkaa Ceutan ja Melillan kaupungeista (Marokon rannikolta) ja jatkuu Espanjan, Ranskan ja Brysselin kautta edelleen Pohjoismaihin. Eräillä merkittävimmillä terroristitoimijoilla Ruotsissa on marokkolainen tausta".


title: Barcelonan isku 2017

text: Isis ilmoittautui iskun tekijäksi. Iskun pääepäilty on 22-vuotias marokkolaissyntyinen Younes Abouyaaqoub, jota etsitään koko Euroopan alueella. Aluksi pääepäilty oli 17-vuotias marokkolainen mies, Moussa Oukabir, joka kuoli Cambrilsissa myöhemmin tehdyssä terrori-iskussa. Hänen 28-vuotias isoveljensä, Driss Oukabir, on pidätetty iskuun liittyen. Driss Oukabir on myös syntynyt Marokossa, mutta hän on saanut myöhemmin Ranskan kansalaisuuden. Hän on asunut muun muassa Marseillessa ja kärsinyt aikaisemmin vankilatuomion, mutta vapautunut vuonna 2012. Puolestaan The Guardian uutisoi, että poliisin mukaan neljästä pidätetystä kolmella on Marokon kansalaisuus ja yhdellä Espanjan.


title: Barcelonan isku 2017

text: Yksi ihminen kuoli räjähdyksessä asuinrakennuksessa Alcanarin kaupungissa ennen Barcelonan iskua edeltävänä yönä. Poliisi epäilee, että räjähdys johtui pommin rakentamisesta ja että se liittyi Barcelonan iskuun.


title: Barcelonan isku 2017

text: Espanjan viranomaiset uskovat, että Barcelonan terrori-iskun takana oli kahdeksan ihmisen terrorismisolu, mutta sanomalehti El Paísin mukaan solussa olisi yhteensä 12 henkeä. Ryhmä oli suunnitellut käyttävänsä iskussa kaasukanistereita. Poliisi tutkii paikallisen imaamin osuutta iskuun, koska hänen epäillään suunnitelleen yliajot.


title: Barcelonan isku 2017

text: Kuolleissa ja loukkaantuneissa oli 34 eri maan kansalaisia. Uhrien joukossa oli ainakin ranskalaisia (26 loukkaantunutta), saksalaisia (3 kuollutta), espanjalaisia, alankomaalaisia, argentiinalaisia, venezuelalaisia, belgialaisia, australialaisia (4 loukkaantunutta), unkarilaisia, perulaisia, romanialaisia, irlantilaisia, kanadalaisia, kreikkalaisia, kuubalaisia, makedonialaisia, taiwanilaisia, kiinalaisia, italialaisia ja algerialaisia. Uhrien joukossa oli myös lapsia, joista nuorimmat uhrit olivat 3- ja 7-vuotiaita.


title: La Tuque

text: La Tuque on pienehkö kaupunki ja samanniminen aluekuntaa vastaava hallintoalue () Saint-Maurice -joen itärannalla Kanadan Québecin provinssissa. Kaupungissa asui vuoden 2016 väestönlaskennan aikaan 11 001 ja koko aluekuntaa vastaavalla alueella 15 059 ihmistä. La Tuquen kaupunkikeskusta sijaitsee linnuntietä noin 135 kilometriä Quebecin kaupungista länsiluoteeseen.


title: La Tuque

text: Kaupungin nimi johtuu vuoresta, joka muistuttaa kolmiomaista, yleisesti nimellä "tuque" tunnettua villaista hattua.


title: La Tuque

text: Kaupunki on kehittynyt 1900-luvun alussa seudulta saatavan vesivoiman ja metsävarojen hyödyntämiseksi. Seudulla toimi vuonna 1904 kauppa-asema, kun yhdysvaltalainen paperiteollisuusyritys Brown Corporation osti tienoilla sijainneen kosken ympäröivine runsaine metsäalueineen. Vuonna 1907 valmistui pato vesivoimaloineen ja paperitehdas, joka käytti näin tuotettua sähköä. Kaupunki kasvoi metsureiden ja metsäteollisuuden pohjalta. Vesivoiman tuotantoa lisättiin vuonna 1943.


title: La Tuque

text: Kaupunkiin johtaa rautatie ja La Tuquessa on rautatieasema. Teollisuustuotantoa edustaa nykyään muun muassa Smurfit-Stonen paperitehdas. Seudulla toimii useita Hydro-Québec -yhtiön vesivoimaloita.


title: La Tuque

text: La Tuquen kaupunki on atikamekwien heimoneuvoston () kokoontumispaikka. Hallintoalueen sisällä sijaitsee enklaavina Coucoucachen intiaanireservaatti, jossa ei kuitenkaan viime vuosina ole ollut kirjoilla asutusta.


title: Kuumaa

text: Kuumaa on vuonna 2016 perustettu suomalainen suomenkielistä popmusiikkia esittävä yhtye. Esikoisalbuminsa yhtye julkaisee 2018.


title: Kuumaa

text: Yhtye solmi levytyssopimuksen Universal Musicin kanssa ensimmäisen demonsa perusteella lokakuussa 2016, joka oli yhtyeen toisena singlenä julkaistusta kappaleesta ”Hulluista runoista”. Ensimmäisen singlensä, ”Uppoon suhun”, yhtye julkaisi 19. toukokuuta 2017. Vuonna 2017 on julkaistu myös singlet ”Hulluista runoista” sekä ”Huuda lujempaa”.


title: Kuumaa

text: Yhtye kiinnitettiin soittamaan kesän 2017 Provinssiin ennen kuin se oli ehtinyt julkaista yhtäkään kappaletta. Esiintymisen aikaan yhtye oli julkaissut ensimmäisen singlensä.


title: Traun (joki)

text: Traun on 153 kilometrin pituinen Tonavan sivujoki Ylä-Itävallassa. Se alkaa Totes Gebirgestä Steiermarkissa, virtaa Salzkammergutin alueen läpi ja liittyy Tonavaan Linzin eteläpuolella. Suurimmat järvet ovat Hallstätter See ja Traunsee.


title: Traun (joki)

text: Aiemmin joki oli tärkeä suolan ja puutavaran kuljetusreitti. Nykyään joen varrella sijaitsee taloudellisesti merkittäviä voimalaitoksia.


title: Kustaa Estlin

text: Gustaf ”Kustaa” Matinpoika Estlin (30. lokakuuta 1878 Hauho – 10. maaliskuuta 1918 Kuhmoinen) oli suomalainen metsätyönjohtaja, joka vuoden 1918 sisällissodan aikana toimi Valkeakosken punakaartin päällikkönä. Hänet teloitettiin 10. maaliskuuta käydyn Kuhmoisten taistelun yhteydessä.


title: Kustaa Estlin

text: Kustaa Estlin aloitti asepalveluksensa Hämeenlinnan Tarkk'ampujapataljoonassa vuonna 1901, mutta se jäi kesken, kun Suomen asevelvollisuuslaki kumottiin 1903. Tämän jälkeen hän työskenteli Walkiakoski Oy:n palveluksessa metsätyönjohtajana ja marraskuusta 1906 lähtien poliisina Tampereella, kunnes 1911 palasi jälleen Valkeakoskelle. Estlin oli Valkeakosken työväenyhdistyksen jäsen ja soitti myös sen torvisoittokunnassa käyrätorvea.


title: Kustaa Estlin

text: Marraskuun 1917 yleislakon aikana Valkeakosken miliisit erotettiin ja lakkokomitea nimitti Estlinin järjestyksenvalvojaksi yhdessä Otto Annervon ja Oskari Riutan kanssa. Lakon päätyttyä Estliniä ehdotettiin Valkeakosken uudeksi miliisipäälliköksi, mutta lopulta tehtävää jo ennen lakkoa hoitanut poliisikomisario Jalmari Saukko sai pysyä tehtävässään. Sisällissodan sytyttyä Estlin valittiin 31. tammikuuta 1918 perustetun Valkeakosken punakaartin päälliköksi.


title: Kustaa Estlin

text: Helmikuussa Estlin johti Kuhmalahden Vehkajärvelle koottua noin 500 punakaartilaisen joukkoa, jonka valkoiset löivät hajalle 26. helmikuuta käydyssä taistelussa. Tämän jälkeen Estlin osallistui Valkeakosken punakaartin komentajana 10. maaliskuuta käytyyn Kuhmoisten taisteluun, jossa hän jäi ilmeisesti haavoittuneena valkoisten vangiksi ja teloitettiin. Hänen samanniminen serkkunsa Kustaa Estlin (s. 1882) osallistui taisteluun valkoisten puolella. Estlinin sisaren Idan tiedusteltua kirjeitse veljensä kohtaloa, vastasi serkku raamatunlauseella "”Antakaa kuolleiden haudata kuolleensa ja katsokaa ettette itse tule hukutetuiksi”".


title: Kustaa Estlin

text: Estlinin puoliso oli Hilma Maria Oskarintytär (1885–1970), jonka kanssa hän avioitui 1903. Pariskunnalle syntyi viisi lasta, joista Eino Hjalmar Estlin (1906–1986) toimi 1940-luvulla Tampereen apulaispalopäällikkönä sekä myöhemmin Valkeakosken palopäällikkönä vuosina 1949–1969. Perheen nuorin poika Matti Kustaa Estlin (s. 1916) kaatui talvisodassa vuonna 1940.


title: Hämeensaari

text: III kaupunginosa eli Hämeensaari on yksi Hämeenlinnan keskustan neljästä kaupunginosasta, joka sijaitsee Vanajaveden rannalla keskustan eteläosassa. Kaupunginosan halki kulkee keskustan pääväyliin kuuluva Paasikiventie, ja siellä sijaitsevat muun muassa kauppakeskukset Tavastila, Goodman, Linna ja Optelli, Hämeenlinnan uimahalli, kävelykatu Reska, Sibeliuksen syntymäkoti sekä Hämeensaaren uimaranta. Hämeensaari rajoittuu pohjoisessa 1., 2. ja 4. kaupunginosiin sekä idässä Kaurialaan ja Myllymäkeen, joiden lisäksi etelässä sitä rajaavat Vanajaveden yli Kantola ja Kankaantausta. Kaupunginosaa sivuaa myös kauppakeskus Goodmanin alla tunnelissa kulkeva valtatie 3. Vanajaveden rantaa pitkin alueella kulkee kevyen liikenteen rantareitti.


title: Hämeensaari

text: Hämeensaaren eteläosaan, Paasikiventien ja Vanajaveden väliselle alueelle, on suunnitteilla uusi keskustamainen asuinalue, Engelinranta. Alue on saanut nimensä Hämeenlinnaan vuonna 1832 asemakaavan laatineen arkkitehti C. L. Engelin mukaan. Tällä hetkellä alueella sijaitsee huoltoasemia, matalia liikerakennuksia ja pysäköintialueita, kuten myös säilytettäviksi tarkoitetut uimahalli, uimaranta sekä rantapuisto. Tällä hetkellä käynnissä on maamassojen vaihto, sillä alueella on 1960-luvulle asti sijainnut kaatopaikka. Puhdistuksen tieltä Engelinrannasta on jo purettu urheilutalo Hämeenkaari ja Hämeensaaren pesäpallokenttä. Engelinrannan osayleiskaava alueelle on valmistunut, ja kaupunki on aloittamassa asemakaavojen laatimista.


title: Dinamo Pietari

text: Dinamo Pietari on venäläinen jääkiekkoseura, joka on kotoisin Pietarista. Se pelaa Venäjän toiseksi korkeimmalla sarjatasolla VHL-liigassa.


title: Dinamo Pietari

text: "(Tilanne 27. tammikuuta 2019)"


title: Linnanniemi

text:
I kaupunginosa eli Linnanniemi on yksi Hämeenlinnan keskustan neljästä kaupunginosasta, joka sijaitsee Vanajaveden rannalla keskustan itäosassa.
Kaupunginosan halki kulkee keskustan pääväyliin kuuluva Lukiokatu, ja siellä sijaitsevat muun muassa Hämeen linna, Vankilamuseo ja Museo Militaria. Alueen puistoja ovat hoidettu Linnanpuisto sekä luonnontilaisempi Karnaalinpuisto.


title: Linnanniemi

text: Linnanniemi rajoittuu idässä Koilliskulman, Hämeensaaren ja Saaristenmäen kaupunginosiin sekä länsi- ja pohjoisosiltaan Myllymäkeen, Kaurialaan, Ojoisiin, Puistonmäkeen, Sairioon ja Keinusaareen. Kaupunginosaa sivuaa lännessä 1960-luvulla moottoritieksi rakennettu valtatie 3 ja lisäksi siellä sijaitsevat Saaristen koulu, Maanmittauslaitoksen toimisto, Hämeenlinnan verotoimisto sekä Vapaakirkon ja Pelastusarmeijan seurakunnat. Puolustusvoimien käytössä aikaisemmin olleet punatiiliset Linnankasarmit sijaitsevat kaupunginosan pohjoisosassa.


title: Linnanniemi

text: Linnanpuisto, joka tunnetaan suosittuna vapaa-ajanviettopaikkana, sijaitsee Hämeen linnan, keskustan kortteleiden ja Vanajaveden rajaamalla alueella. Puisto on vanhimmalta osaltaan peräisin kaupungin ensimmäisestä asemakaavasta, jonka laati Axel Magnus Arbin vuonna 1777. Vielä 1600-luvulla alue oli ollut alavaa vesijättömaata. Linnanpuistossa järjestetään kesäisin monenlaisia tapahtumia, kuten Wanaja Festival ja Hämeen keskiaikamarkkinat.


title: Linnanniemi

text: Hämeenlinnan kaupunki perustettiin alkujaan juuri Linnanniemen alueelle linnan pohjoispuolelle, paikalle, jossa nykyään sijaitsevat Linnankasarmit. Nimensä kaupunginosa on saanut Hämeen linnalta, jonka alue lienee entisaikoina työntynyt nykyistä niemimäisempänä kohti Vanajavettä.


title: Koilliskulma

text: II kaupunginosa eli Koilliskulma on yksi Hämeenlinnan keskustan neljästä kaupunginosasta, joka sijaitsee Vanajaveden rannalla keskustan pohjoisosassa. Kaupunginosan halki kulkee keskustan pääväyliin kuuluva Lukiokatu, ja siellä sijaitsevat muun muassa Hämeenlinnan kaupunginkirjasto, Etelä-Suomen aluehallintovirasto, Hämeenlinnan lyseon lukio, Hämeenlinnan maistraatti ja kotimuseo Palanderin talo. Koilliskulma rajoittuu Vanajaveden toisella puolella olevaan Keinusaareen sekä etelässä 1., 3. ja 4. kaupunginosiin. Kaupunginosassa, joka on pinta-alaltaan Hämeenlinnan pienin, sijaitsevat lisäksi Hämeenlinnan satama, Lyseon yläkoulu, Sibeliuksenpuisto, Itsenäisyydenpuisto sekä Hämeenlinnan keskusseurakuntatalo.


title: Saaristenmäki

text: IV kaupunginosa eli Saaristenmäki on yksi Hämeenlinnan keskustan neljästä kaupunginosasta, joka sijaitsee Vanajaveden rannalla keskustan itäosassa. Kaupunginosassa sijaitsevat muun muassa kauppatori, Hämeenlinnan kirkko, raatihuone, kaupunginmuseon päätoimipiste Museo Skogster, Hämeenlinnan oikeustalo sekä varhainen kauppakeskus Keskustalo. Saaristenmäen liikenneyhteydet ovat hyvät, sillä sen halki kulkee keskustan pääväyliin kuuluva Paasikiventie ja alueella sijaitsee myös linja-autoasema, jonka kautta kulkevat niin kauko- kuin paikallisliikenteen linja-autot. Hämeenlinnan keskustan paikalla ennen sijainneesta Saaristen tilasta nimensä saanut Saaristenmäki rajautuu lännessä 1., 2. ja 3. kaupunginosiin sekä idässä Keinusaaren ja Kantolan kaupunginosiin. Kaupunginosaa sivuaa suurelta osin Vanajavesi ja siellä sijaitsee lisäksi edelleen VPK:n käytössä oleva vanha Palokunnantalo.


title: Finn Wolfhard

text: Finn Wolfhard (s. 23. joulukuuta 2002 Vancouver, Kanada) on kanadalainen näyttelijä ja ääninäyttelijä. Hän tuli tunnetuksi tieteissarjasta "Stranger Things" (2016–), jossa hän näyttelee pääroolissa. Wolfhard on näytellyt myös televisiosarjoissa "Eloonjääneet" ja "Supernatural".


title: Finn Wolfhard

text: Vuonna 2017 Wolfhard näytteli kauhuelokuvassa "Se", joka tuotti maailmanlaajuisesti yli 650 miljoonaa dollaria.


title: Ghi

text: Ghi eli ghee on intialaisessa ruokakulttuurissa käytetty kirkastetun voin muoto. Kirkastettu voi valmistetaan kuumentamalla lehmänmaidosta valmistettua voita kunnes ainesosat erottuvat kerroksiksi ja voin sisältämä vesi on haihtunut. Tällöin astian pinnalle kohonnut kirkas rasva kaadetaan toiseen astiaan, ja kuumennusastian pohjalle jääneet kiinteät aineet heitetään pois. Ghi eroaa tavanomaisesta kirkastetusta voista siten, että sitä valmistettaessa voita kuumennetaan kunnes kuumennusastian pohjalle sakkautuvat aluksi vaaleat kiinteät aineet ovat ruskistuneet. Tämä antaa ghille sen ominaisen maun. Ghitä käytetään erityisesti paistorasvana intialaisessa keittiössä. Lehmänmaidosta valmistetulla ghillä on perinteisesti ollut myös uskonnollista merkitystä lehmiä pyhinä eläiminä pitäneille hinduille; ghin käytön on uskottu ylläpitävän rituaalista puhtautta.


title: Ascott-under-Wychwoodin rautatieasema

text: Ascott-under-Wychwoodin rautatieasema on rautatieasema Ascott-under-Wychwoodin kylässä Oxfordshiressä. Se sijaitsee Cotswold Linen varrella. Se on aiemmin tunnettu nimillä Ascott ja Ascott-under-Wychwood Halt.


title: Ascott-under-Wychwoodin rautatieasema

text: Asemaa käytti 4 532 matkustajaa kaudella 2015–2016.


title: Petra Wenzel

text: Petra Wenzel (s. 20. marraskuuta 1961 Grabs, Sankt Gallen, Sveitsi) on liechtensteinilainen alppihiihtäjä. Hän on Andreas ja Hanni Wenzelin sisar. Pituudeltaan hän on 164 cm.


title: Petra Wenzel

text: Wenzel sijoittui Schladmingin MM-kilpailuissa 1982 suurpujottelussa neljänneksi. Hän hävisi pronssia saaneelle maannaiselleen Ursula Konzettille vain kaksi sadasosasekuntia. Lake Placidin olympialaisissa 1980 hän sijoittui pujottelussa 14:nneksi, suurpujottelussa 19:nneksi ja syöksylaskussa 23:nneksi. Olympialaisten yhteydessä käydyssä alppiyhdistetyn MM-kilpailussa hän oli viides. Sarajevon olympialaisissa 1984 hän sijoittui suurpujottelussa 19:nneksi ja keskeytti pujottelun.


title: Petra Wenzel

text: Wenzel sijoittui maailmancupin osakilpailussa parhaimmillaan neljänneksi pujottelukilpaluissa Berchtesgadenissa tammikuussa 1982 ja Mariborissa helmikuussa 1983. Pujottelun maailmancupissa hän oli yhdeksäs kaudella 1982–1983 ja kymmenes kaudella 1981–1982.


title: Markus Foser

text: Markus Foser (s. 31. tammikuuta 1968 Vaduz) on liechtensteinilainen alppihiihtäjä. Hän edusti aktiiviurallaan Skiclub Balzersia. Hän on pituudeltaan 187 cm.


title: Markus Foser

text: Foser voitti maailmancupiin kuuluneen Val Gardenan syöksylaskun 17. joulukuuta 1993. Lisäksi hän sijoittui maailmancupissa neljänneksi Gardenan syöksylaskussa joulukuussa 1995 ja seitsemänneksi Aspenin syöksylaskussa maaliskuussa 1994. Hän saavutti maailmancupin pisteitä ainoastaan syöksylaskussa. Syöksylaskun maailmancupin kokonaispisteissä hän oli parhaimmillaan 17:s kaudella 1993–1994.


title: Markus Foser

text: Foser sijoittui Albertvillen olympialaisissa 1992 alppiyhdistetyssä 29:nneksi ja keskeytti syöksylaskun. Lillehammerissa 1994 hän oli syöksylaskussa 39:s. MM-kilpailuissa hän sijoittui syöksylaskussa 36:nneksi Moriokassa 1993 ja 26:nneksi Sierra Nevadassa 1996.


title: Get Loose

text: Get Loose on yhdysvaltalaisen R&B-laulajan Evelyn ”Champagne” Kingin viides albumi. Albumi julkaistiin RCA-levy-yhtiöllä 11. elokuuta 1982. Sen tuottivat Morrie Brown, Kashif sekä Paul Lawrence Jones III. "Get Loose" sijoittui Billboard 200 -listan sijalle 27.


title: Becky Chambers

text: Becky Chambers on yhdysvaltalainen Kaliforniassa syntynyt tieteiskirjailija.


title: Becky Chambers

text: Chambersin esikoisromaani on "The Long Way to a Small, Angry Planet". Hän on kirjoittanut sille jatkoksi romaanin "A Closed and Common Orbit", joka oli Hugo-palkintoehdokas vuonna 2017.


title: Autuaiden saaret

text: Autuaiden saaret oli vertauskuva saavuttamattomasta tuonpuoleisesta paratiisista.


title: Autuaiden saaret

text: Sumerilaisten Gilgames-eepoksen saarivaltakunta Dilmun, jonne Utnapištim pakeni tuhotulvaa, Ziusudraa, paikallistettiin Bahrainin saarelle.


title: Autuaiden saaret

text: Antiikin ajan "onnelliset saaret" sijoitettiin Atlantille, lähinnä Kanarian saarille, ja samastettiin Elysioniin, jonne valitut pääsivät kuolemansa jälkeen. Plutarkhos kirjoitti niistä näin: "Siellä sataa harvoin, ja silloin kun sadetta saadaan, sitä tulee kohtuullisesti. Tuulet ovat enimmäkseen lauhkeita ja ne antavat niin runsaasti kastetta, että maa tuottaa itsestään parhaita hedelmiä ylenpalttisesti eikä asukkaiden tarvitse tehdä mitään muuta kuin nauttia lepoa kaikesta vaivannäöstään. Ilma on aina miellyttävä, ja barbaaritkin yleisesti otaksuvat, että juuri siellä ovat ne Elysionin kentät ja autuaiden asuinsijat, joita Homeros runoissaan tenhoten kuvaa."


title: Autuaiden saaret

text: Historioitsija Josefus Flavius yhdistää Autuaiden saariin gnostilaisuuteen liittyvän dualismin, käsityksen hengen ja aineen vastakohtaisuudesta ja toivon vapautua pimeyden vallasta valoon. Sielut ovat peräisin "hienoimmasta eetteristä", yläilmojen taivaallisista kerroksista, mutta ne on kuolemiseen asti kahlittu "lihan orjuuteen". Kuolemisen yhteydessä sielut puhdistetaan ja viedään Autuaiden saarille, ilon maahan, kun taas saastaiset sielut ajetaan pimeyden rotkoon.


title: Autuaiden saaret

text: Keltit, etenkin iirit, jotka jo ennen kristinuskon saapumista tarinoivat onnellisista paratiisisaarista ja merimatkoista sinne. Nämä tarinat yhdistyivät myöhemmin kristillisiin käsityksiin ikuisesta autuudesta. Esimerkkinä olkoon legenda Pyhästä Brandanuksesta eli Brendanista, merenkulkija-apotista, joka vieraili saarilla. On arvailtu, että tarina kertoisi Amerikan löytämisestä ennen Kolumbusta. Kuvitelmiin autuaiden maasta kuuluu myös Thomas Moren saari Utopia.


title: Autuaiden saaret

text: Kiinalaisessa perinteessä Autuaiden saarten ajateltiin sijaitsevan Kiinan itärannikon edustalla. "Kahdeksan kuolematonta" asui tässä paratiisissa. Vainajien vaatteet varustettiin monesti kuvilla näistä saarista, jotta sielut voisivat tuntea jo saavuttaneensa onnellisen elämän. Puutarhoihin kivistä rakennetut pienet saaret symbolisoivat Autuaiden saaria.


title: Autuaiden saaret

text: Tuonpuoleiset onnen saaret tunnetaan myös muun muassa intiaanien taruissa. Sama kaipuu esiintyy kuvitelmissa ikuisen nuoruuden lähteestä ja laiskurien maasta.


title: I’m in Love

text: I’m in Love on yhdysvaltalaisen R&B-laulajan Evelyn ”Champagne” Kingin neljäs albumi, joka julkaistiin RCA-levy-yhtiöllä 21. kesäkuuta 1981. Albumin tuottivat Morrie Brown, Willie Lester, Rodney Brown, Kashif sekä Lawrence Jones. Albumi sijoittui Billboard 200 -listan sijalle 28.


title: YK:n humanitaaristen asioiden koordinointitoimisto

text: YK:n hätäaputoimisto eli humanitaaristen asioiden koordinointitoimisto (, UN OCHA, tai OCHA) on Yhdistyneiden kansakuntien sihteeristön osa, jonka tehtävänä on tuoda yhteen humanitaarissa asioissa toimivia tahoja johdonmukaisen vasteen varmistamiseksi hätätilanteissa. ONCA myös varmistaa että käytettävissä on viitekehys, jonka puitteissa kukin toimija voi osallistua yhteisen ponnisteluun hätätilaan vastaamiseksi.


text: Yhdistyneiden kansakuntien yleiskokous hyväksyi joulukuussa 1991 päätöslauselman 46/182. Tämä pyrki vahvistamaan YK:n kykyä vastata kompleksisiin hätätiloihin ja luonnonkatastrofeihin parantamalla humanitaaristen operaatioiden yleistä tehokkuutta kentällä. Päätöslauselmalla perustettiin myös statukseltaan korkea, YK:n pääsihteerin apuna toimivan hätäapukoordinaattorin (Emergency Relief Coordinator, ERC) tehtävä. Hätäapukoordinaattorista tuli keskitetty vastuutaho YK:ssa suuriin ja monimutkaisiin hätätiloihin samoin kuin YK:n hätäapujärjestön (United Nations Disaster Relief Organization) koordinaattori luonnonkatastrofeihin vastattaessa. Varsin pian luotiin Humanitaaristen asioiden toimisto (Department of Humanitarian Affairs, DHA) ja hätäapukoordinaattori (ERC) nimitettiin YK:n humanitaaristen asioiden apulaispääsihteeriksi. Tehtävän tukemiseksi perustettiin toimistot New Yorkiin ja Geneveen. Päätöslauselmalla 46/182 perustettiin myös keskitetty hätäapurahasto (Central Emergency Revolving Fund), luotiin virastojen välinen pysyväiskomitea (Inter-Agency Standing Committee, IASC) ja määriteltiin apuhaun menettelytapoja.


text: Vuonna 1998 osana YK:n pääsihteeristön uudelleenorganisointia, DHA:n tilalle muodostetiin OCHA eli humanitaaristen asioiden koordinointitoimisto. Sen vastuulle tuli humanitaarisen vasteen koordinointi, menettelytapojen kehitystyö ja humanitaaristen asioiden edistäminen.


text: OCHA koordinoi toimintojaan ensisijaisesti hätäapukoordinaattorin johtaman IASC:n kautta. IASC:n toimintaan osallistuvat kaikki keskeiset humanitaarisen avun yhteistyötahot YK:n järjestöistä, rahastoista ja ohjelmista alkaen eri Punaisen Ristin järjestöihin ja erilaisiin kansalaisjärjestöihin (NGO) saakka. IASC varmistaa vastetta koskevan päätöksenteon toimivuuden kompleksisissa hätätilanteissa läpi erilaisten osallistujatahojen. Vasteeseen kuuluu tarvearviointi, kootut avunpyynnöt, kenttätoiminnan koordinoinnin järjestäminen ja humanitaaristen menettelytapojen kehittäminen.


title: Sam Lowes

text: Samuel Deane "Sam" Lowes (s. 14. syyskuuta 1990 Lincoln, Englanti) on brittiläinen ratamoottoripyöräilijä. Hän ajaa kaudella 2017 MotoGP-sarjassa Aprilia Racing Team Gresini tehdastallissa. Lowes on vuoden 2013 Supersport-sarjan maailmanmestari ja voittanut myös Britannian Supersportin mestaruuden 2010.


title: Sam Lowes

text: Lowes siirtyi MotoGP:hen tehtyään 2016 Moto2-luokassa Gresini Racing tallin kanssa nelivuotisen sopimuksen. Aprilian ollessa Gresinin kanssa yhteistyössä Lowes oli samalla Aprilian testikuljettajana. Alustavasti Lowesin sopimus kattasi kaudet 2017 ja 2018. Lowes ajoi ensimmäisellä kaudellaan MotoGP:ssä Aleix Espargarón tallikaverina. Kauden ensimmäinen puoli meni Lowesin kannalta heikosti ajettuaan parhaimmillaan sijalle 14 Ranskassa. Pääosin hän sijoittui kilpailusta toiseen viimeisten joukkoon. Elokuussa Itävallan kilpailuviikonlopun aikana Aprilia ilmoitti ettei Lowes jatkaisi ensi kaudella tallissa.


title: Tuomo Karjalainen

text: Tuomo Karjalainen (s. 12. kesäkuuta 1980 Kajaani) on suomalainen entinen jääkiekkomaalivahti. Hän pelasi urallaan SM-liigassa 85 runkosarja- ja kolme playoff-ottelua. Karjalainen voitti SM-hopeaa Turun Palloseurassa vuonna 2004. Hän pelasi myös kolmena kautena Ruotsissa. Jatkoaika.com -verkkolehden toimittaja Jani Mesikämmenen marraskuussa 2005 Karjalaiselle antaman haastattelun mukaan hän oli teknisesti osaava ja rauhallinen maalivahti. Karjalainen ei ollut kuitenkaan kovin isokokoinen ja joutui omien sanojensa mukaan työstämään torjuntojaan enemmän. Hän toimii nykyään TPS:n B-nuorten SM-sarjajoukkueen maalivahtivalmentajana.


title: Tuomo Karjalainen

text: Karjalainen on Kajaanin Hokin kasvatti. Hän muutti 15-vuotiaana Aurajoen lukion perässä Turkuun ja siirtyi Turun Palloseuran C-nuoriin kaudeksi 1995–1996. Hän voitti kauden päätteeksi C-nuorten SM-hopeaa. Karjalainen voitti myös B-nuorten Suomenmestaruuden vuonna 1997 ja SM-hopeaa vuonna 1998. Hän voitti kaudella 1997–1998 myös A-nuorten Suomenmestaruuden, kun Karjalainen puki yhteen playoff-otteluun. Kauden 1998–1999 hän vietti lähes kokonaan TPS:n A-nuorten kakkosmaalivahtina Antero Niittymäelle ja sai peliaikaa vain yhdessä runkosarjaottelussa. Karjalainen haki pelituntumaa myös Kiekko-67:n A-nuorten I-divisioonajoukkueesta. Hän voitti TPS:ssä kauden päätteeksi A-nuorten SM-pronssia.


title: Tuomo Karjalainen

text: Kaudella 1999–2000 Karjalainen nousi TPS:n A-nuorten pääasialliseksi vastuunkantajaksi ja torjui 39 runkosarjaottelussa kuusi nollapeliä, mikä oli eniten koko A-nuorten SM-liigassa. Hän voitti kauden päätteeksi A-nuorten SM-hopeaa. Kaudella 2000–2001 Karjalainen puki kahteen SM-liigaotteluun, mutta hän jäi kuitenkin ilman peliaikaa.


title: Tuomo Karjalainen

text: Karjalainen siirtyi kaudeksi 2001–2002 Mestis-joukkue TuToon. Hän jakoi varsin tasaisesti joukkueen torjuntavastuun Timo Kinnusen kanssa ja pelasi tulokaskautensa aikana 21 runkosarja- ja kaksi playoff-ottelua. Kauteen 2002–2003 Karjalainen lähti niin ikään TPS:n SM-liigajoukkueen kakkosmaalivahtina Jason Elliottille. Hänen vastuunsa jäi kuitenkin melko vähäiseksi ja Karjalainen pelasi kauden aikana neljässä runkosarjaottelussa, joista kaksi hän aloitti. Joulukuussa 2002 TPS lainasi Karjalaisen joulutaukoon asti kestäneellä sopimuksella Mestis-joukkue Kokkolan Hermekseen, josta TPS:n suuntaan siirtyi puolestaan alkukauden siellä lainalla pelannut Teemu Lassila. Karjalainen pelasi Hermeksessä neljä ottelua. Tammikuussa 2003 TPS lainasi hänet toistaiseksi voimassa olevalla sopimuksella TuToon. Karjalainen pelasi siellä kauden loppuun, kun Lassila otti TPS:ssä lopulta ykkösmaalivahdin paikan ja Karjalainen jäi joukkueen kolmosmaalivahdiksi.


title: Tuomo Karjalainen

text: Kauteen 2003–2004 Karjalainen lähti niin ikään TPS:n kakkosmaalivahtina Teemu Lassilalle. Lassila kuitenkin loukkaantui jo alkukaudella harjoituksissa, joten Karjalaisen vastuu lisääntyi ja hän teki lopulta läpimurron SM-liigaan. Karjalainen pelasi runkosarjassa 40 ottelua torjuen kolme nollapeliä. TPS voitti runkosarjan, mutta Lassila nousi kuntouduttuaan kuitenkin kevätkaudella takaisin joukkueen pääasialliseksi ykkösmaalivahdiksi. Karjalainen pelasi pudotuspeleissä enää kolmessa ottelussa, joista yhden hän aloitti. Karjalainen voitti kauden päätteeksi SM-hopeaa. Marraskuussa 2003 hän teki TPS:n kanssa kaksivuotisen jatkosopimuksen. Kaudella 2004–2005 Karjalainen jäi joukkueen selkeäksi kakkosmaalivahdiksi Lassilalle ja pelasi vain kymmenen runkosarjaottelua. Hän haki myös kuuden ottelun verran pelituntumaa TuTon Mestis-joukkueesta. Karjalaisen kausi päättyi lopulta reisivammaan helmikuussa 2005.


title: Tuomo Karjalainen

text: Karjalainen lähti kauteen 2005–2006 TPS:n ykkösmaalivahtina parinaan joukkueen edellisen kauden kolmosmaalivahti Juho Santanen. Hänelle etsittiin kuitenkin kokeneempaa paria pitkin kesää ja alkukautta. Lopulta TPS hankki maalivahtiosastolleen Joni Puurulan lokakuussa 2005. Karjalainen jakoi varsin tasaisesti syyskauden torjuntavastuun hänen kanssaan, mutta jäi lopulta kakkosmaalivahdiksi Puurulalle. Karjalainen pelasi kauden aikana 28 runkosarjaottelua.


title: Tuomo Karjalainen

text: Kaudeksi 2006–2007 Karjalainen siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Växjö Lakersiin. Hän toimi joukkueen selkeänä ykkösmaalivahtina ja pelasi 36 runkosarja- ja kolme nousukarsintasarjan ottelua torjuen kolme nollapeliä. Karjalainen jatkoi Lakersissa myös kaudella 2007–2008, jolloin hän jäi lopulta joukkueen kakkosmaalivahdiksi Viktor Fasthille ja pelasi 19 runkosarjaottelua.


title: Tuomo Karjalainen

text: Karjalainen palasi kaudeksi 2008–2009 SM-liigaan ja siirtyi 1+1-vuotisella sopimuksella Porin Ässiin. Hän lähti kauteen Eero Kilpeläisen aisaparina. Karjalainen jäi selkeäksi kakkosmaalivahdiksi Kilpeläiselle ja pelasi vain kolme ottelua. Lisäksi hänen syyskauttaan haittasi nivusvamma. Lopulta Ässät täydensi maalivahtiosastoaan marraskuussa 2008 Tomáš Duballa, mikä tiesi Karjalaisen putoamista kolmosmaalivahdiksi. Hänelle etsittiin uutta seuraa ja Karjalainen siirtyi lopulta tammikuussa 2009 loppukauden sopimuksella Ruotsin Elitserienin Timrå IK:hon. Hänet hankittiin paikkaamaan Magnus Åkerlundin loukkaantumista. Karjalainen toimi hetken kakkosmaalivahtina Johan Backlundille ja hän pelasi vain yhdessä ottelussa, johon Karjalainen vaihdettiin noin puolessa välissä. Åkerlund kuntoutui loppukaudella, eikä Karjalainen mahtunut enää Timrån kokoonpanoon. Hän lopetti pelaajauransa kevääseen 2009.


title: Tuomo Karjalainen

text: Kaudeksi 2016–2017 Karjalainen nimettiin TPS:n B-nuorten SM-sarjajoukkueen maalivahtivalmentajaksi.


title: Tariel Nikoleišvili

text: Tariel Nikoleišvili (, s. 6. huhtikuuta 1991) on venäläinen karateka, jolla on georgialaisia sukujuuria. Hän saavutti Kyokushinin maailmanmestaruuden 2011 ja on voittanut myös Euroopan raskaansarjan mestaruuden.


title: Tariel Nikoleišvili

text: Nikoleišvili voitti Venäjän raskaansarjan mestaruuden 2008 kohdattuaan loppuottelussa Maxim Gusevin.


title: Tariel Nikoleišvili

text: 2009 Nikoleišvili siirtyi ottelemaan superraskaaseen sarjaan ja saavutti pronssia Venäjän mestaruuskisoissa.


title: Tariel Nikoleišvili

text: 2010 oli Nikoleišvilille menestyksekäs vuosi voitettuaan ensin Venäjän mestaruuden superraskaassasarjassa. Hän voitti loppuottelussa Goderdzi Kapanadzen. Alku kesästä Nikoleišvili saavutti myös Euroopan raskaansarjan mestaruuden Romaniassa, voitettuaan loppuottelussa Mirel Iacobin. Turnauksen jälkeen hän otteli Japanin raskaansarjan mestaruudesta, jossa Nikoleišvili onnistui etenemään loppuotteluun saakka. Hän voitti mestaruuden Zenjūrō Moria vastaan käydyssä loppuottelussa. Loppuvuodesta 2010 Nikoleišvili voitti myös avoimessa luokassa käydyn Japanin mestaruuskilpailut. Hän voitti loppuottelussa Moriyoshi Juron.


title: Tariel Nikoleišvili

text: Marraskuussa 2011 Nikoleišvili voitti avoimessa painoluokassa käydyn maailmanmestaruuden. Turnaus kesti kolme päivää, jossa oli osallisena 192 ottelijaa 120 eri maasta. Nikoleišvili voitti neljännesvälierissä Zahari Damjanovin yhden jatkoerän jälkeen tuomariäänin. Välierissä hän voitti puolestaan Goderzi Kapanadzen kahden jatkoerän jälkeen tuomariäänin 4–1. Loppuottelussa Nikoleišvili kohtasi hallitsevan maailmanmestarin Ewerton Teixeira. Nikoleišvili voitti kahden jatkoerän jälkeen tuomariäänin 3–0.


title: Tariel Nikoleišvili

text: 2014 Nikoleišvili suoritti Kyokushinin sadan miehen kumiten. Hän sai tulokseksi 21 voittoa suoralla pisteellä tai kahdella puolipisteellä, 30 voittoa tuli puolipisteellä, 13 voittoa kaikin tuomariäänin. Hänelle kirjattiin 27 tasapeliä ja yhdeksän tappiota tuomariäänin.


title: Charlie Jane Anders

text: Charlie Jane Anders on yhdysvaltalainen tieteiskirjailija. Hän on ollut Hugo-palkinnon ehdokas vuonna 2017.


title: Seanan McGuire

text: Seanan McGuire (s. 5. tammikuuta 1978 Martinez, Kalifornia) on yhdysvaltalainen kirjailija. Hän on kirjoittanut myös salanimellä Mira Grant.


title: Seanan McGuire

text: Useita McGuiren teoksia on ollut Hugo-palkinnon ehdokkaana, ja eräänä vuonna hän oli samana vuonna Hugo-ehdokkaana viidellä kirjalla, joukossa salanimellä julkaistut teokset. Vuonna 2017 McGuiren pienoisromaani "Every Heart a Doorway" sai pienoisromaanien sarjassa Nebula-palkinnon, Hugo-palkinnon ja Locus-palkinnon.


title: Joel Hirvonen

text: Joel Hannes Hirvonen (s. 10. syyskuuta 1994) on suomalainen näyttelijä, joka on näytellyt muun muassa Aimon roolissa televisiosarjassa "#lovemilla" ja siitä tehdyssä elokuvassa "Lovemilla". Hän on opiskellut Teatterikorkeakoulussa vuodesta 2015 alkaen.


title: Pieni mies

text: Pieni mies on Jukka Kuoppamäen kirjoittama ja vuonna 1971 levyttämä musiikkikappale. Se julkaistiin singlenä sekä Kuoppamäen studioalbumilla "Trubaduurilauluja". Kappale nousi Suomessa listalle elokuussa 1971 ja oli korkeimmillaan sijalla 16. Kappale on Kuoppamäen tunnetuimpia ja hän esittää sen jokaisessa konsertissaan.


title: Pieni mies

text: Kappaleen innoittaja oli Kuoppamäen vajaa kaksivuotias poika Miika. Laulu syntyi, kun Kuoppamäki häntä nukkumaan peitellessään jäi katsomaan, kuinka lapsi nukkui hymyileväisenä pinnasängyssään. Laulussa kerrotaan, kuinka poikaa ensin odotettiin, kuinka hänen tulevaisuuttaan mietitään ja pohditaan sitä, jatkaako hän isänsä työtä. Kappaleessa todetaan myös, että kun pojasta itsestään tulee isä, hän ymmärtää mitä onni on.


title: Pieni mies

text: Kuoppamäki voitti ”Pienellä miehellä” vuoden 1971 Rostockin iskelmäfestivaalit Itä-Saksassa. Kuoppamäen mukaan kappale oli hitti Itä-Saksassa ja Puolassa, ja häntä alettiin kutsua kyseisissä maissa pieneksi mieheksi.


title: Pieni mies

text: ”Pienen miehen” ovat levyttäneet myös Raimo Roiha (1972), Jatsiviikingit (1977), Reijo Kallio (1979) ja Eino Grön (1989).


title: Colm Daly

text: Colm Daly on irlantilainen uransa lopettanut karateka. Hän voitti Kyokushinissa EM-pronssia 1991. Daley voitti myös 1994 Britannian Openissa pronssia. Hän otteli Lontoon Openissa samana vuonna Ashiharaa edustanutta Semmy Schiltia vastaan, jolle Daly hävisi tuomariäänin. Hän saavutti urallaan myös kaksi Walesin raskaansarjan mestaruutta 1990 ja 1991.


title: Aurora (norjalainen laulaja)

text: Aurora Aksnes (s. 15. kesäkuuta 1996), joka esiintyy nimellä AURORA, on norjalainen laulaja-lauluntekijä ja tuottaja. Hänen esikois-EP:nsä "Running with the Wolves" julkaistiin Decca Recordsilla toukokuussa 2015.


title: Aurora (norjalainen laulaja)

text: Aurora Aksnes syntyi 15. kesäkuuta 1996 Stavangerissa Norjassa. Hänellä on kaksi vanhempaa sisarta, meikkitaiteilija Miranda ja muotisuunnittelija Viktoria. Hän varttui lähellä Bergeniä Osissa Hordalandin läänissä. Aurora alkoi tehdä sävellyksiä kuusivuotiaana ja sanoituksia yhdeksänvuotiaana. Hän kirjoitti esimerkiksi kappaleet ”Running with the Wolves” ja ”I Went Too Far” juuri näihin aikoihin.


title: Oskar Linnros

text: Hans Oskar ”Kihlen” Linnros (s. 15. elokuuta 1983 Sundbyberg, Ruotsi) on ruotsalainen muusikko. Hän perusti yhdessä Daniel Adams-Rayn kanssa Snook-nimisen alternative hip hop -duon. Sitten hän aloitti soolouran ja julkaisi sooloartistina ensimmäisen albuminsa "Vilja bli". Albumi sijoittui kakkossijalle Ruotsin virallisella listalla ja sen kappale ”Från och med du” pääsi Sverigetopplistanin kärkeen.


title: Jonne Koski

text: Jonne Koski (s. 1994) on suomalainen crossfit-urheilija.


title: Jonne Koski

text: Porista kotoisin oleva Koski aloitti crossfitin CrossFit Porissa 2012 harrastettuaan aiemmin uintia 16-vuotiaaksi asti. Vuonna 2013 hän ylsi ensimmäisen kerran mukaan Regionals-kilpailuihin (EM-kilpailut), joissa sijoittui kymmenenneksi. Vuosina 2014 ja 2015 Koski voitti Euroopan-mestaruuden päästen mukaan maailmanlaajuiseen Games-kilpailuun (MM-kilpailut), jossa hän oli ensimmäisellä osallistumiskerrallaan 32:s ja vuonna 2015 yhdeksäs. Vuonna 2016 Koski sijoittui EM-tasolla kolmanneksi ja MM-tasolla 40. sijalle.


title: Jonne Koski

text: Koski on harjoitellut ja suunnitellut harjoitusohjelmiaan crossfitin maailmanmestari Mikko Salon kanssa. Koski seurustelee EM-tason crossfit-urheilija Emilia Leppäsen kanssa. He asuvat Arabiemiraateissa.


title: Kirstula

text: Kirstula on Hämeenlinnan 13. kaupunginosa. Se sijaitsee kantakaupungin pohjoispuolella Hattulan rajalla rajoittuen idässä Vanajaveteen ja lännessä valtatiehen 3. Kirstulan läpi kulkevat lisäksi päärata sekä kantatie 57. Tällä hetkellä kaupunginosassa on pääasiassa peltoa ja vähäistä omakotiasumista, mutta sinne on suunniteltu moottoritien ja rautatien väliselle alueelle sijoittuvaa teollisuusaluetta samalle paikalle kaavaillun Sunny Car Center -hankkeen kaaduttua. Vuonna 2017 Kirstulaan vahvistettiin uusi asemakaava, jossa alueelle on sijoitettu lukuisia myymälä- ja toimistotiloille varattuja tontteja.


title: Kirstula

text: Sunny Car Center, tai Kirstulan autokeskus, oli Kirstulaan moottoritien ja rautatien väliselle 27,5 hehtaarin alueelle suunnitteilla ollut autotavaratalo. Keskukseen oli tarkoitus rakentaa tiloja autokaupalle ja oheistoiminnoille noin 75 000 kerrosneliötä. Toteutuessaan se olisi ollut Euroopan suurin autokauppa. Hanke kohtasi useita vastoinkäymisiä, ja lopullisesti se kaatui, kun toteuttamisen edellytyksenä ollut tonttikauppa peruuntui. Hankkeen toimitusjohtajana toimi Markku Ritaluoma.


title: Perusluottokortti

text: Perusluottokortti oli suomalainen luottokortti. Kortin takana olivat Elanto ja Suomen Työväen Säästöpankki. Ne perustivat yhteisen luottokorttiyhtiön, "Perusluotto oy":n, joka ryhtyi maaliskuussa 1986 rahoittamaan asiakkaiden Elannosta ja muista Perusluottokortin hyväksyvistä liikkeistä velaksi tekemiä ostoksia.


title: Perusluottokortti

text: Perusluottokortti korvasi STS:n liiketoiminnassa sen asiakkailleen aiemmin myöntämät OK-kortit.


title: Perusluottokortti

text: Perusluotto oy:n liiketoiminta tuotti tappiota, vaikka korttikanta lisääntyikin ”kohtuullisesti”. Elannon jäsenkunta ei ollut tottunut muovirahaan, vaan suosi vanhakantaista vastakirjakauppaa, josta myyjä ei saanut korkotuloja. Perusluotto oy:n toimintaa ei kehitetty, vaan Elanto ja STS ajoivat kumpikin omia etujaan. Perusluoton toiminnot siirrettiin vuonna 1991 STS-pankin, Elannon ja Ekan vasta perustamalle yhtiölle "Suomen Tilirahoitus Oy". Suomen Tilirahoitus myytiin Postipankille 1997 ja sulautui 1998 "Suomen Tililuottoon", jonka nimeksi vaihtui "Leonia kortti Oy".


title: Eduard Kainberger

text: Eduard "Edi" Kainberger (20. marraskuuta 1911 Salzburg – 7. maaliskuuta 1974 Salzburg) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Kainberger edusti SAK 1914:aa.


title: Eduard Kainberger

text: Myös Eduard Kainbergerin veli Karl Kainberger oli mukana Itävallan joukkueessa voittamassa Berliinissä jalkapallon olympiahopeaa.


title: Karl Kainberger

text: Karl Kainberger (1. joulukuuta 1912 Salzburg – 17. joulukuuta 1997 Salzburg) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Kainberger edusti SAK 1914:aa.


title: Karl Kainberger

text: Myös Karl Kainbergerin veli Eduard Kainberger oli mukana Itävallan joukkueessa voittamassa Berliinissä jalkapallon olympiahopeaa.


title: Franz Mandl

text: Franz Mandl (4. elokuuta 1916 Wien – 4. helmikuuta 1988) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa.


title: Franz Fuchsberger

text: Franz Fuchsberger (28. syyskuuta 1910 Wolfsbach – 1992) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Fuchsberger edusti SV Urfahria.


title: Josef Kitzmüller

text: Josef Kitzmüller (21. kesäkuuta 1912 – 14. maaliskuuta 1979) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Kitzmüller edusti SV Admiraa.


title: Frans I (Liechtenstein)

text: Frans I (koko nimi "Franz de Paula Maria Karl August", 28. elokuuta 1853 – 25. heinäkuuta 1938) oli Liechtensteinin ruhtinas vuodesta 1929 kuolemaansa asti 1938 eli yhdeksän vuoden ajan. Ennen valtaan nousuaan hän toimi maansa suurlähettiläänä Brysselissä ja Venäjällä.


title: Frans I (Liechtenstein)

text: Hän kuoli lapsettomana, joten valta siirtyi hänen veljenpoikansa pojalle Frans Joosef II:lle, josta tuli sijaishallitsija jo maaliskuussa 1938, kolme kuukautta ennen Frans I:n kuolemaa.


title: Klement Steinmetz

text: Klement Steinmetz (23. maaliskuuta 1915 Kindberg – 2. toukokuuta 2001) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Steinmetz edusti Kapfenberger SV:ta.


title: Adolf Laudon

text: Adolf Laudon (13. joulukuuta 1912 – 22. marraskuuta 1984) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Laudon edusti SAK 1914:aa.


title: Walter Werginz

text: Walter Werginz (18. elokuuta 1913 Itävalta – 21. maaliskuuta 1944 Sukhovola Ukraina) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Werginz edusti KAC:tä.


title: Max Hofmeister

text: Max Hofmeister (22. maaliskuuta 1913 Leoben – 12. huhtikuuta 2000 Leoben) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Hofmeister edusti DSV Leobenia.


title: Karl Wallmüller

text: Karl Wallmüller (22. lokakuuta 1913 Linz, Itävalta – 16. helmikuuta 1944 Toila, Viro) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Wallmüller edusti SV Urfahria.


title: Anton Krenn

text: Anton Krenn (18. huhtikuuta 1911 – huhtikuu 1993) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Krenn edusti Polizei SV:tä.


title: Martin Kargl

text: Martin Kargl (30. joulukuuta 1912 – 20. toukokuuta 1946) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Kargl edusti SC Koresia.


title: Ernst Künz

text: Ernst Künz (23. helmikuuta 1912 Itävalta – 21. elokuuta 1944 Santakai Liettua) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Künz edusti FC Lustenauta.


title: Robin Ryynänen

text: Robin Ryynänen (s. 16. maaliskuuta 1997 Järvenpää) on suomalainen kestävyysjuoksija. Hän edustaa Turun Urheiluliittoa, ja hänen aikaisemmat seuransa ovat Järvenpään Palo ja Keski-Uudenmaan Yleisurheilu. Hän voitti ensimmäiset aikuisten Suomen-mestaruutensa vuonna 2017.


title: Robin Ryynänen

text: Ryynänen voitti Kalevan kisoissa 2017 SM-kultaa 5 000 metrin juoksussa ennätysajallaan 14.20,09. Aiemmin samana vuonna hän juoksi 10 000 metrillä ennätyksensä 29.55,86 sijoittuessaan PM-kilpailussa toiseksi. Viestijuoksun SM-kilpailuissa 2017 hän voitti Turun Urheiluliiton joukkueen jäsenenä kultaa 4 × 1 500 metrillä. Hallikaudella 2017 hän saavutti 3 000 metrillä SM-pronssia.


title: Arthur Schwab

text: Arthur Tell Schwab (4. syyskuuta 1896 Bortewitz Saksa – 27. helmikuuta 1945 Siglingen Saksa) oli sveitsiläinen kilpakävelijä ja olympiamitalisti.


title: Arthur Schwab

text: Schwab edusti Sveitsi olympialaisissa kolme kertaa, vuonna 1924 Pariisissa, vuonna 1932 Los Angelesissa sekä vuonna 1936 Berliinissä. Pariisissa hän sijoittui 10 kilometrin kävelyssä viidenneksi, Los Angelesissa hän joutui keskeyttämään 50 kilometrin kävelyssä ja Berliinissä hän saavutti hopeaa 50 kilometrin kävelystä. Olympiahopean lisäksi Schwab saavutti 50 kilometrin kävelystä EM-hopeaa vuoden 1934 EM-kilpailuista. Ennätyksikseen hän käveli 10 kilometrillä ajan 46:02.0 vuonna 1936 ja 50 kilometrillä ajan 4.31:32 vuonna 1935.


title: Arthur Schwab

text: Arthur Tell Schwabin poika Fritz Schwab oli kaksinkertainen olympiamitalisti 10 kilometrin kävelystä.


title: Unite the Right Rally

text: Unite the Right Rally oli Yhdysvaltain Virginian osavaltion Charlottesvillen kaupungissa 11.–12. elokuuta 2017 pidetty mielenosoitus. Yhdysvaltain äärioikeisto järjesti mielenosoitukseen vastustaakseen Yhdysvaltain sisällisodassa Konfederaation orjavaltioiden asevoimia johtanutta Robert E. Leetä esittävän patsaan poistoa Charlottesvillen Emancipation Parkista. Mielenosoituksessa oli paikalla myös suuri määrä äärioikeistoa vastustavia vastamielenosoittajia. Mielenosoitus muuttui väkivaltaiseksi äärioikeiston ja vastamielenosoittajien taistellessa.


title: Unite the Right Rally

text: 12. päivän iltapäivänä valkoista ylivaltaa kannattanut äärioikeistolainen James Fields ajoi autollaan vastamielenosoittajien väkijoukkoon, jolloin 32-vuotias paikallinen ihmisoikeusaktivisti Heather Heyer kuoli ja 19 muuta loukkaantui. Oikeusministeri Jeff Sessionsin mukaan teko oli kotimaista terrorismia. Lisäksi valkoista ylivaltaa kannattavien mielenosoittajien joukko pahoinpiteli vastamielenosoitukseen osallistuneen afroamerikkalaisen miehen teräsputkilla paikallisessa pysäköintihallissa.


title: Unite the Right Rally

text: Joulukuussa 2017 Charlottesvillen kaupunki nimesi kadun vastamielenosoituksessa surmansa saaneen antifasistin Heather Heyerin mukaan.


title: Unite the Right Rally

text: Kaksi entistä presidenttiä, George H. W. Bush ja George W. Bush, tuomitsi lausunnossaan kaiken antisemitismin ja rotuvihan.


title: Unite the Right Rally

text: Tapahtumien jälkeen kohua herätti Yhdysvaltain presidentin Donald Trumpin suhtautuminen mielenosoitukseen ja autoiskuun. Toisin kuin monet muut poliitikot sekä Trumpin edustamassa republikaanipuolueessa että opposition demokraattipuolueessa, Trump ei tuominnut yksiselitteisesti äärioikeiston väkivaltaa, vaan syytti väkivaltaisuuksista ”monia osapuolia” (). Tosin myöhemmin Trump tuomitsi Charlottesvillen rasistisen väkivallan ja kutsui rasismia pahuudeksi ja Ku Klux Klania, uusnatseja sekä valkoisen ylivallan puoltajia roistoiksi ja rikollisiksi.


title: Unite the Right Rally

text: Kymmenet valtakunnan tason poliitikot molemmista pääpuolueista tuomitsivat presidentin ensimmäiset lausunnot häpeällisinä ja uusnatsismia puolustavina. Varapresidentti Mike Pencen mukaan "me emme suvaitse uusnatsien ja KKK:n vihaa ja väkivaltaa". Lääkeryritys MSD:n toimitusjohtaja Kenneth Frazier erosi Trumpin teollisuusneuvostosta 14. elokuuta ja totesi olevansa velvollinen ottamaan kantaa "suvaitsemattomuutta ja ääriliikkeitä vastaan".


title: Kultakuume (albumi)

text: Kultakuume on Kultakuumeen toinen ja viimeiseksi jäänyt studioalbumi. Se julkaistiin vuonna 1990 levymerkillä Amulet.


title: Kultakuume (albumi)

text: Kappaleet on säveltänyt ja sanoittanut Petri Saarela.


Eurooppa-liigan kauden 2017–2018 karsintavaihe ja play-off-kierros alkoi 29. kesäkuuta 2017 ja se päättyy 24. elokuuta 2017. Karsintavaiheessa ja play-off-kierroksella pelaa yhteensä 156 joukkuetta, joista 22 etenee Eurooppa-liigan kauden 2017–2018 lohkovaiheeseen.


title: Eurooppa-liigan kauden 2017–2018 karsintavaihe ja play-off-kierros

text: "Maccabi Tel Aviv voitti 5–0 yhteistuloksella."


text: "Inter Baku voitti 5–0 yhteistuloksella."


text: "Gorica voitti 4–2 yhteistuloksella."


text: "Shkëndija voitti 7–0 yhteistuloksella."


text: "Trenčín voitti 8–1 yhteistuloksella."


text: "Kairat voitti 8–1 yhteistuloksella."


text: "Rheindorf Altach voitti 2–1 yhteistuloksella."


text: "Zira voitti 4–1 yhteistuloksella."


text: "Levski Sofia voitti 3–1 yhteistuloksella."


text: "Lech Poznań voitti 7–0 yhteistuloksella."


text: "Beitar Jerusalem voitti 7–3 yhteistuloksella."


text: "Fola Esch voitti 3–2 yhteistuloksella."


text: "Ružomberok voitti 3–2 yhteistuloksella."


text: "Irtysh Pavlodar voitti 3–0 yhteistuloksella."


text: "Mladost Podgorica voitti 4–0 yhteistuloksella."


text: "Široki Brijeg voitti 2–0 yhteistuloksella."


text: "Botev Plovdiv voitti 4–1 yhteistuloksella."


text: "Slovan Bratislava voitti 9–1 yhteistuloksella."


text: "Jagiellonia Białystok voitti 5–0 yhteistuloksella."


text: "Videoton voitti 5–3 yhteistuloksella."


text: "Red Star Belgrade voitti 6–3 yhteistuloksella."


text: "Osijek voitti 6–0 yhteistuloksella."


text: "Rabotnički voitti 7–0 yhteistuloksella."


text: "Željezničar Sarajevo voitti 3–2 yhteistuloksella."


text: "AEL Limassol voitti 10–0 yhteistuloksella."


text: "Valletta voitti 3–0 yhteistuloksella."


text: "3–3 yhteistuloksella. Zaria Bălți voitti 6–5 rangaistuspotkukilpailussa."


text: "Progrès Niederkorn voitti 2–1 yhteistuloksella."


text: "AEK Larnaca voitti 6–1 yhteistuloksella."


text: "Skënderbeu Korçë voitti 6–0 yhteistuloksella."


text: "Valur voitti 1–0 yhteistuloksella."


text: "Vaduz voitti 5–1 yhteistuloksella."


text: "Domžale voitti 5–2 yhteistuloksella."


text: "Midtjylland voitti 10–2 yhteistuloksella."


text: "Haugesund voitti 7–0 yhteistuloksella."


text: "Trakai voitti 3–1 yhteistuloksella."


text: "VPS voitti 2–0 yhteistuloksella."


text: "3–3 yhteistulos. Liepāja voitti vierasmaaleilla"


text: "Dinamo Minsk voitti 4–1 yhteistuloksella."


text: "Shamrock Rovers voitti 2–0 yhteistuloksella."


text: "Odd voitti 5–0 yhteistuloksella."


text: "HJK voitti 3–1 yhteistuloksella."


text: "Nõmme Kalju voitti 4–2 yhteistuloksella."


text: "Ferencváros voitti 3–0 yhteistuloksella."


text: "IFK Norrköping voitti 6–0 yhteistuloksella."


text: "Sūduva Marijampolė voitti 2–1 yhteistuloksella."


text: "KR voitti 2–0 yhteistuloksella."


text: "Cork City voitti 6–2 yhteistuloksella."


text: "Lyngby voitti 4–0 yhteistuloksella."


text: "AIK voitti 5–0 yhteistuloksella."


text: "Botev Plovdiv voitti 5–1 yhteistuloksella."


text: "Apollon Limassol voitti 5–1 yhteistuloksella."


text: "Lyngby voitti 3–1 yhteistuloksella."


text: "Mladá Boleslav voitti 5–2 yhteistuloksella."


text: "AIK voitti 2–0 yhteistuloksella."


text: "AEK Larnaca voitti 2–0 yhteistuloksella."


text: "Skënderbeu Korçë voitti 3–1 yhteistuloksella."


text: "Panionios voitti 5–2 yhteistuloksella."


text: "Astra Giurgiu voitti 3–1 yhteistuloksella."


text: "Lech Poznań voitti 4–3 yhteistuloksella."


text: "Brøndby voitti 3–2 yhteistuloksella."


text: "3–3 yhteistulos. Trakai voitti 5–3 rangaistuspotkukilpailussa."


text: "Hajduk Split voitti 3–1 yhteistuloksella."


text: "Videoton voitti 4–1 yhteistuloksella."


text: "Maccabi Tel Aviv voitti 5–1 yhteistuloksella."


text: "Utrecht voitti 3–1 yhteistuloksella."


text: "Ružomberok voitti 2–1 yhteistuloksella."


text: "Gabala voitti 3–1 yhteistuloksella."


text: "AEL Limassol voitti 3–1 yhteistuloksella."


text: "Rheindorf Altach voitti 4–1 yhteistuloksella."


text: "Östersund voitti 3–1 yhteistuloksella."


text: "Fola Esch voitti 4–2 yhteistuloksella."


text: "Odd voitti 2–0 yhteistuloksella."


text: "Domžale voitti 5–3 yhteistuloksella."


text: "Red Star Belgrade voitti 3–1 yhteistuloksella."


text: "Aberdeen voitti 3–1 yhteistuloksella."


text: "Midtjylland voitti 7–3 yhteistuloksella."


text: "Sturm Graz voitti 3–1 yhteistuloksella."


text: "Shkëndija voitti 4–2 yhteistuloksella."


text: "Bnei Yehuda voitti 3–1 yhteistuloksella."


text: "Osijek voitti 3–2 yhteistuloksella."


text: "Osijek voitti 2–0 yhteistuloksella."


text: "Krasnodar voitti 5–2 yhteistuloksella."


text: "Fenerbahçe voitti 3–2 yhteistuloksella."


text: "Panathinaikos voitti 3–1 yhteistuloksella."


text: "3–3 yhteistulos. Skënderbeu Korçë voitti 4–2 rangaistuspotkukilpailussa."


text: "Austria Wien voitti 2–1 yhteistuloksella."


text: "Dinamo Zagreb voitti 2–1 yhteistuloksella."


text: "Athletic Bilbao voitti 4–1 yhteistuloksella."


text: "PAOK voitti 3–1 yhteistuloksella."


text: "4–4 yhteistulos. Midtjylland voitti vierasmaaleilla."


text: "2–2 yhteistulos. Videoton voitti vierasmaaleilla."


text: "Maccabi Tel Aviv voitti 2–0 yhteistuloksella."


text: "2–2 yhteistulos. Utrecht voitti vierasmaaleilla."


text: "Milan voitti 3–0 yhteistuloksella."


text: "Hajduk Split voitti 2–0 yhteistuloksella."


text: "Rheindorf Altach voitti 4–2 yhteistuloksella."


text: "FK Oleksandrija voitti 1–0 yhteistuloksella."


text: "Everton voitti 2–0 yhteistuloksella."


text: "Apollon Limassol voitti 3–2 yhteistuloksella."


text: "Red Star Belgrade voitti 3–0 yhteistuloksella."


text: "Marítimo voitti 2–0 yhteistuloksella."


text: "Zenit Saint Petersburg voitti 2–1 yhteistuloksella."


text: "Marseille voitti 4–2 yhteistuloksella."


text: "Domžale voitti 2–1 yhteistuloksella."


text: "AEK Larnaca voitti 3–1 yhteistuloksella."


text: "Braga voitti 3–2 yhteistuloksella."


text: "Sūduva Marijampolė voitti 4–1 yhteistuloksella."


text: "Milan voitti 7–0 yhteistuloksella."


text: "2–2 yhteistulos. Austria Wien voitti vierasmaaleilla.


text: "4–4 yhteistulos. Red Star Belgrade voitti vierasmaaleilla."


text: "AEK Ateena voitti 3–0 yhteistuloksella."


text: "Dynamo Kiova voitti 3–1 yhteistuloksella."


text: "Athletic Bilbao voitti 4–2 yhteistuloksella."


text: "Apollon Limassol voitti 4–3 yhteistuloksella."


text: "Braga voitti 5–3 yhteistuloksella."


text: "Everton voitti 3–1 yhteistuloksella."


text: "Red Bull Salzburg voitti 7–1 yhteistuloksella."


text: "Vardar voitti 4–1 yhteistuloksella."


text: "Rosenborg voitti 4–2 yhteistuloksella."


text: "Maccabi Tel Aviv voitti 3–2 yhteistuloksella."


text: "BATE Borisov voitti 3–2 yhteistuloksella."


text: "1–1 yhteistulos. Skënderbeu Korçë voitti vierasmaaleilla."


text: "Ludogorets Razgrad voitti 2–0 yhteistuloksella."


text: "Marseille voitti 4–1 yhteistuloksella."


text: "Partizan voitti 4–0 yhteistuloksella."


text: "Zenit Saint Petersburg voitti 2–1 yhteistuloksella."


text: "1–1 yhteistulos. Sheriff Tiraspol voitti vierasmaaleilla."


text: "Viktoria Plzeň voitti 3–1 yhteistuloksella."


text: "3–3 yhteistulos. Östersund voitti vierasmaaleilla."


title: Eva Adamson

text: Nyasha Eva Adora Adamson on suomalainen näyttelijä. Hän on tullut tunnetuksi Tiia Frimanin roolistaan Ylen "Uusi päivä" -sarjassa sekä Tiina Järvisen roolistaan MTV3-kanavan "Salatut elämät" -sarjassa.


title: Eva Adamson

text: Hän valmistui ylioppilaaksi Tampereen yhteiskoulun lukiosta keväällä 2017.


title: Sierra Leonen mutavyöryt 2017

text: Vuoden 2017 Sierra Leonen mutavyöryt tapahtuivat aamuyöllä maanantaina 14. elokuuta 2017. Useita päiviä kestäneet rankkasateet olivat aiheuttaneet tulvia Sierra Leonen pääkaupungin Freetownin ympäristössä, ja 14. päivän aamuyönä vuorenrinne Freetownin suurkaupunkialueeseen kuuluvassa Regentissä sortui sateiden vaikutuksesta, jolloin kaupunkialueelle vyöryi suuri määrä vetistä maa-ainesta ja sadat talot tuhoutuivat.


title: Sierra Leonen mutavyöryt 2017

text: Maanvyörymän syynä eivät ole vain runsaat sateet vaan myös ihmisen toiminta. Maastoa on muokattu aiempaa alttiimmaksi vyöryille ja metsää hakattu, kun asutus on laajentunut vuoren rinteille.


title: Sierra Leonen mutavyöryt 2017

text: Mutavyöryjen on vahvistettu aiheuttaneen ainakin 499 ihmisen kuoleman, ja sadat olivat 19. elokuuta yhä kateissa. Kuolleista yli 150 oli lapsia. Mutavyöryjen vuoksi yli 20 000 ihmistä ovat joutuneet jättämään tai menettäneet kotinsa.


title: Sierra Leonen mutavyöryt 2017

text: Luonnonkatastrofin seurauksena oli elokuun 31. päivän tiedon mukaan vahvistettu kuolleeksi jo yli 500 ihmistä. Lisäksi 810 henkeä oli virallisten lukujen mukaan yhä kateissa. Uhriluvun arvioitiin nousevan vielä merkittävästi, joskin osan kadonneista uskottiin sisältyneen tunnistamattomaksi jääneiden kuolleiden joukkoon. Tässä vaiheessa yli 5 900 ihmisen, joista yli 960 oli lapsia ja yli 390 raskaana olevaa tai vauvaa hoitavaa naista, raportoitiin tarvitsevan välitöntä apua ja suojaa kodin tuhouduttua luonnonmullistuksessa tai muusta vastaavasta syystä. Paikallishallinnon 27. elokuuta esittämän arvion mukaan luonnonmullistuksessa menehtyi yli 1 000 henkeä.


title: Tauno Kajander

text: Tauno Kaarlo Kajander (7. lokakuuta 1932 Kuusankoski – 20. joulukuuta 1977 Kuusankoski) oli suomalainen näyttelijä. Hän teki valtaosan urastaan Suomen teattereissa, mutta lisäksi hän näytteli Taave-renkiä Matti Kassilan elokuvassa "Elokuu" (1956) ja Hekan sivuosan Maunu Kurkvaaran elokuvassa "Rakas..." (1961).


title: Tauno Kajander

text: Kajander kävi ammattikoulun jälkeen Suomen Teatterijärjestöjen Keskusliiton kurssin ja opiskeli sen jatkoksi Suomen Teatterikoulussa 1953–1956. Hänet kiinnitettiin näytäntökaudeksi 1956–1957 Jyväskylän Työväen Teatteriin (1956–57), sitten kahdeksi vuodeksi Tampereen Teatteriin. Radioteatterissa Kajander näytteli 1959–1963, sitten Helsingin Kansanteatterissa 1963–1965), Helsingin Kaupunginteatterissa 1965–1967, Kotkan kaupunginteatterissa 1967–1971 ja Porin Teatterissa 1971–1977.


title: Tauno Kajander

text: Kajander kuoli 45-vuotiaana joulun alla 1977 omakotitalonsa tulipalossa Kuusankoskella.


title: Sofia Arasola

text: Sofia Arasola (s. 1991) on suomalainen tanssija ja näyttelijä. Hän on tullut tutuksi etenkin roolistaan MTV3-kanavan saippuasarjassa "Salatut elämät", jossa hän on näytellyt Lola Vinberg -nimistä hahmoa syksystä 2017. Aiemmin hän on ollut mukana Turun kaupunginteatterissa niin tanssijana kuin näyttelijänä.


title: Sofia Arasola

text: Hän on valmistunut tanssijaksi Turun konservatoriosta. Arasolan äiti on näyttelijä Marjukka Arasola.


title: Jurvala (Luumäki)

text: Jurvala on kylä Luumäellä. Siellä on noin 1 200 asukasta. Jurvalassa on esimerkiksi ravintola, hotelli, ruokakauppa, koulu, päiväkoti, kirjasto ja paloasema. Tilastollisessa taajamaluokituksessa Jurvala on osa Luumäen asemanseudun taajamaa.


title: Jurvala (Luumäki)

text: Kylän halki kulki aiemmin ruuhkainen ja vaarallinen Kuutostie, mutta kun nelikaistainen ohitustie valmistui elokuussa 2017, kylä rauhoittui. Kylän halkova tie saa uuden nimen Itsenäisyydentie. Lähellä on muun muassa P. E. Svinhufvudin kotimuseo Kotkaniemi ja Salpalinja.


title: Jurvala (Luumäki)

text: Nykyisin kylän merkittävimmät työllistäjät ovat Etelä-Karjalan osuuskauppa, Aurek, hotelli Salpa ja kangasvarren koulu ja päiväkoti.


title: Jurvala (Luumäki)

text: Jurvalassa on ollut ennen paljonkin palveluja. Siellä on ollut esimerkiksi, tehdas, joka tuotti puutavaraa, UFO -kahvila, Shellin ja Esson huoltoasema, karting rata, K-Kauppa ja Osuuspankki. Kylällä oli myös kahvila-ravintola Taverna, joka kuitenkin paloi marraskuussa 2016. Kyseinen ravintola oli paikallisten suosiossa.


title: Pyriminobaakki-metyyli

text: Pyriminobaakki-metyyli (CHNO) on pyrimidiinijohdannaisiin kuuluva orgaaninen yhdiste. Yhdistettä voidaan käyttää rikkaruohomyrkkynä riisiviljelmillä.


title: Pyriminobaakki-metyyli

text: Pyriminobaakki-metyyli on huoneenlämpötilassa väritöntä kiteistä ainetta. Yhdiste on käytännöllisesti katsoen liukenematonta veteen tai heksaaniin. Metanoliin, asetoniin tai etyyliasetaattiin yhdiste sen sijaan liukenee hyvin. Pyriminopaakki-metyylin herbisidinen teho perustuu siihen, että se on kasvien asetolaktaattisyntaasientsyymin inhibiittori ja tällöin kasvien tarvitsemien aminohappojen biosynteesi estyy. Yhdiste imeytyy lehtien kautta ja vaikuttaa muun muassa kananhirsseihin ("Echinochloa"). Nisäkkäille pyriminobaakki-metyyli ei ole myrkyllistä ja WHO luokittelee sen epätodennäköisesti haitalliseksi.


title: Pyriminobaakki-metyyli

text: Pyriminobaakki-metyyliä vidaan valmistaa 2-hydroksi-6-metoksi-iminoetyylibentsoehapon ja 2-kloori-4,6-dimetoksipyrimidiinin välisellä reaktiolla. Ainetta käytetään rikkaruohomyrkkynä erityisesti riisiviljelmillä. Sitä käytetään tyypillisesti emulsiona tai rakeina.


title: Something Special

text: Something Special (""Jotain erityistä"", tunnetaan myös nimellä ""Willy/Milly"" ja ""I Was a Teenage Boy"") on vuonna 1986 ensi-iltansa saanut Paul Schneiderin ohjaama yhdysvaltalainen fantasiakomedia. Elokuvan tarina perustuu samannimiseen Alan H. Friedmanin kirjaan. Elokuvan päähahmo on nuori poikatyttö Milly Niceman, joka on onneton sukupuoleensa kohdistuvien perinteisten odotusten vuoksi. Milly haluaisi tulla pojaksi, jotta hän voisi käyttäytyä haluamallaan tavalla. Elokuva on englanninkielinen.


title: Something Special

text: Milly (Pamela Adlon) on 14-vuotias tyttö, joka turhautuu äitinsä (Patty Duke) yrityksiin kitkeä hänen poikamaisia tapojaan. Hänen äitinsä mielestä Millyn käyttäytyminen on tytölle sopimatonta ja äiti toivookin, että hän olisi kiinnostunut tanssista ja mekoista. Kun Millyn parhaan ystävän pikkuveli Malcolm (Seth Green) kertoo hänelle noidan loitsusta joka täyttäisi hänen suurimman toiveensa, Milly tarttuu tilaisuuteen. Hän käy noidan luona, mutta loitsu kuitenkin ilmeisesti epäonnistuu jollakin tavalla. Seuraavana päivänä Milly huomaa, että loitsu ei onnistunut vaan se on muuttanut hänet hermafrodiitiksi. Hän kertoo perheelleen mitä on tapahtunut ja yllätten hänen isänsä kannustaa häntä tutustumaan uuteen maskuliinisuuteensa. Niinpä Milly ottaa nimekseen "Willy" ja siirtyy uuteen kouluun siirto-opiskelijaksi.


title: Something Special

text: Aluksi Milly pitää uudesta persoonastaan ja sukupuolestaan. Pian hän kuitenkin joutuu konfliktiin huomatessaan, että elämä poikana ei ole välttämättä sen helpompaa. Milly myös huomaa, että hänellä on tunteita ystäväänsä Alfieen (Eric Gurry). Myös Alfie yhtä lailla hämmentynyt tunteistaan "Willyyn". Elokuvan lopussa Milly päättää ryhtyä entistäkin tyttömäisemmäksi.


title: Something Special

text: Elokuva sai varsin kielteisen vastaanoton. Providence Journal kirjoitti, että elokuva saattaisi toimia mikäli se olisi hulvaton Tootsie-tyyppinen farssi tai jos se tarkastelisi psykologista traumaa, jota Milly/Willy on käymässä lävitse.


title: Something Special

text: Sun-Sentinelin murska-arvostelun mukaan elokuva oli niin pinnallinen, tylsä ja keskentekoinen, että on ihme jos kukaan on katsonut sitä ennen sen julkaisua. Daily News of Los Angelesin ja Los Angeles Timesin arvosteluiden mukaan elokuva ei toimi juurikaan komediana mutta siinä on kuitenkin jotakin viehätysvoimaa.


title: Something Special

text: Jack Halberstam kritisoi kirjassaan "Female Masculinity", että elokuvan tapa ratkaista sukupuolen moninaisuudesta johtuvia ongelmia on ongelmallinen


title: Eräsaari

text: Eräsaari on sukunimi, joka on muun muassa seuraavilla suomalaisilla henkilöillä:


title: Ben Lerner

text:
Ben Lerner (4. helmikuuta 1979 Topeka, Kansas, Yhdysvallat) on yhdysvaltalainen runoilija. Hänen esikoisromaaninsa "Lähtö Atochan asemalta" ("Leaving the Atocha Station", 2011) ilmestyi suomeksi vuonna 2017. Erityisesti pamfletti "The Hatred of Poetry" toi hänet julkisuuteen.
"The Hatred of Poetry." FSG Originals, 2016.


title: Luhdanjoen valuma-alue

text: Luhdanjoen valuma-alue (vesistöaluetunnus 35.85) on Kanta-Hämeessä Hollolassa, Janakkalassa, Hausjärvellä ja Hämeenlinnassa sijaitseva Mommilanjärveen laskevan joen ja samalla Vanajan reitin valuma-alueessa sijaitseva toisen jakovaiheen valuma-alue. Sen pinta-ala on 84,09 neliökilometriä ja alueen järvisyys on 0,9 %. Vesistön valuma-alueen alarajana on Mommilanjärvi, jossa reitin vedet tulevat seuraavaksi Puujoen alueelle (35.82).


title: Luhdanjoen valuma-alue

text: Luhdanjoen valuma-alue kuuluu Kokemäenjoen vesistöön (vesistöaluetunnus 35) ja on Vanajan reitin valuma-alueen (35.8) kolmannen jakovaiheen viides osa-alue, joka valuma-alueen pienuuden vuoksi ei enää jaeta osa-alueisiin. Siihen kuuluu 8 järveä tai lampea, joiden pinta-ala on yli hehtaarin.


title: Luhdanjoen valuma-alue

text: Alla esiteltävässä alueen kuvauksessa on käytetty lähteinä Suomen ympäristökeskuksen viranomaistietoja ja Maanmittauslaitoksen karttapalvelua.


title: Luhdanjoen valuma-alue

text: Luhdanjoki laskee Mommilanjärveen Hausjärven Hietoisessa. Perinkäänjärveen laskee pohjoisesta Kanalansillanoja ja jonka nimi on juuri ennen järveenlaskua Häntästenoja. Myös tätä ojaa voi pitää valuma-alueen pääuomana, joka jatkuu Perinkäänjärvestä alaspäin Arrankorpeen asti Lapinojan nimellä. Joen alajuoksua kutsutaan Luhdanjoeksi.


title: Luhdanjoen valuma-alue

text: Kanalansillanoja alkaa metsäisiltä soilta Kanalan ja Kataloisten kylien takana. Ojan kulku peltoaukeiden halki tapahtuu syviä ja suoraksi peruttuja johto-ojia myöten. Ojan nimi vaihtuu juuri pelloilla, jossa sitä kutsutaan Häntästenojaksi. Järvisuo on hyvin kosteaa ja sinne on voitu kaivaa ojaa vain rajoitetusti. Paikalla lienee ainemmin ollut Perinkäistenjärveäkin suurempi vesistö . Perinkäistenjärvestä joki alkaa virtaamalla luoteeseen. Laaselassa Lapinjoki tekee puolen kierroksen mutkan ja alkaa virrata sitten kaakkoon päin. Laaselan mutkassa joesta tulee Hämeenlinnan ja Janakkalan rajajoki Arrankorvelle asti.


title: Luhdanjoen valuma-alue

text: Yläjuoksun merkittävin sivuhaara on Savioja, joka yhtyy Lapinjokeen Arrankorven laajan peltoaukean luoteispäähän. Se saa alkuunsa Perinkäistenjärven itäpuolelta, jossa sijaitsevat peräkkäin Mustakatos ja Palojärvi. Ojitetulla Mustijärvensuolla olevat Taka-Mustijärvi ja Etu-Mustijärvi laskevat Palojärveen. Niiden eteläpuolella sijaitseva Savilammi laskee Savilammensuon kuivatusvesien mukana myös Palojärveen. Mustakatoksen kaakkoipuolella sijaitseva Kuiva Valkjärvi laskee Ajoksensuon kuivatusojien mukana Saviojan keskijuoksulle.


title: Luhdanjoen valuma-alue

text: Luhdanjokeen vasemmalta yhtyy Harasjärven laskuoja. Laskuojaa on muokattu asukkaiden toimesta ja sen varrella on paljon tekolampia.


title: Luhdanjoen valuma-alue

text: Koivukehän kylän länsipuolella sijaitsee pieni Valkjärvi, jolla ei ole merkitty karttaan laskuojaa. Eteläpuolella sijaitseva Ristisuo ja Suontausta ovat tiheästi ojitettua suomaata. Niiden laskuoja yhtyy Luhdanjokeen Hietoisessa lähellä joensuuta.


title: Palkansaajasäätiö

text: Palkansaajasäätiö (vuoteen 2000 STS-Säätiö) on suomalainen vuonna 1989 perustettu säätiö. Säätiö perustettiin, kun Suomen Työväen Säästöpankki muutettiin liikepankiksi, "STS-Pankki Oy":ksi.


title: Palkansaajasäätiö

text: Säätiön tarkoitus on:


title: Palkansaajasäätiö

text: Palkansaajasäätiön toimitusjohtana toimii Teemu Hirvonen.


title: Palkansaajasäätiö

text: Säätiön ylläpitämä "STS-pankkimuseo" toimii Työväen Keskusmuseon yhteydessä Tampereella.


title: Palkansaajasäätiö

text: Säätiön alkuperäinen tarkoitus oli omistaa STS-Pankin äänivaltaisia K-osakkeita. Tavoitteena oli, että STS-Pankin määräysvalta säilyisi työväenliikkeellä. Vuonna 1992 säätiö myi osakkeet KOP:lle, kun STS-Pankkia uhkasi konkurssi. Tilalle säätiö osti KOP:n osakkeita, joita se myöhemmin myi ja korvasi muilla sijoituksilla.


title: Palkansaajasäätiö

text: STS-Säätiön valtuuskunnan ja hallituksen paikat jaettiin säätiötä perustettaessa vasemmistopuolueiden välisellä vallanjakosopimuksella siten, että SDP:n osuus oli 2/3 paikoista, kansandemokraattien 3/12 ja Devan osuus 1/12. Uusia jäseniä nimitettäessä on sovellettu vanhaa vallanjakosopimusta.


title: Palkansaajasäätiö

text: Säätiön nimeksi vaihdettiin Palkansaajasäätiö vuonna 2000. Nimellä tahdottiin korostaa, että säätiön toiminnassa työväen pankkiperinne oli jäänyt sivujuonteeksi ja palkansaajien taloudellisen tietämyksen edistäminen tullut yhä tärkeämmäksi. Uudella nimellä haluttiin myös välttää sekaannuksia muihin STS-nimisiin tahoihin.


title: Turun isku 2017

text: Turun isku tapahtui perjantaina 18. elokuuta 2017 Turussa. Se oli ensimmäinen jihadistisessa tarkoituksessa tehty islamilainen terroriteko Suomessa. Keittiöveitsellä tehdyn iskun uhreiksi joutui kymmenen henkilöä, joista kaksi kuoli.


title: Turun isku 2017

text: Iskun teki vuonna 1994 syntynyt marokkolainen Abderrahman Bouanane. Hän oli saapunut Suomeen turvapaikanhakijana keväällä 2016. Hänet saatiin kiinni pian tapahtuman jälkeen poliisin ammuttua häntä jalkaan. Bouanane kirjoitti käsin arabiaksi poliittisen manifestin ja teki saman sisältöisen videon ennen puukotuksia. Ilmoituksensa mukaan hän teki teon Isiksen soturina järjestön puolesta. Isis ei kuitenkaan ottanut teosta vastuuta. Bouanane haki teollaan marttyyrikuolemaa. Mielentilatutkimuksen mukaan hän teki teon täydessä ymmärryksessä. Suomessa ei ollut aikaisemmin epäilty turvapaikanhakijaa yhtä vakavasta rikoksesta.


title: Turun isku 2017

text: Poliisi tutki iskua alusta alkaen terroristisessa tarkoituksessa tehtyinä murhina ja murhan yrityksinä. Myöhemmin apulaisvaltakunnansyyttäjä nosti syytteen terroristisessa tarkoituksessa tehtyinä murhina ja niiden yrityksinä. Käräjäoikeus tuomitsi Abderrahman Bouananen 15. kesäkuuta 2018 kahdesta terroristisessa tarkoituksessa tehdystä murhasta ja kahdeksasta terroristisessa tarkoituksessa tehdystä murhan yrityksestä elinkautiseen vankeusrangaistukseen.


title: Turun isku 2017

text: Iskupäivän aamuna Abderrahman Bouanane pyöräili tuttavansa asunnolta Kaarinasta, jossa hän väliaikaisesti asui, Turun keskustaan. Asunnolta hän oli ottanut mukaansa kaksi keittiöveistä. Keskustaan päästyään hän vieraili Aurajoen varrella sijaitsevassa moskeijassa rukoilemassa, jonka jälkeen hän siirtyi tuomiokirkon viereiseen puistoon. Sieltä hän matkusti Turun linja-autoaseman kautta Turun kauppatorille. Poliisin mukaan Bouananen alkuperäinen suunnitelma oli puukottaa varusmiestä linja-autoasemalla, mutta paikalle tuli muita ihmisiä, minkä vuoksi puukottaja luopui ajatuksesta ja jatkoi matkaansa kauppatorille.


title: Turun isku 2017

text: Poliisi sai hälytyksen iskusta kello 16.02 ja epäilty otettiin kiinni kello 16.05 Puutorilla. Ensin Kauppatorilla epäilty puukotti jehovantodistajanaista, joka menehtyi vammoihinsa, sekä Tukholmasta tullutta turistia, Hassan Zubieria niskaan, joka tuli auttamaan naista. Sieltä hän jatkoi eteenpäin Hesburgerin suuntaan ja puukotti lastenvaunuja työntänyttä naista, jolla oli mukanaan puolivuotias tyttövauva sekä auttamaan tullutta miestä. Kauppatorilta epäilty pakeni Kauppiaskadulle ja puukotti naisohikulkijaa. Kauppiaskadulta mies kääntyi Maariankadulle ja puukotti kahta naispuolista ohikulkijaa. Maariankadulta epäilty mies kääntyi Brahenkadulle, jossa häntä vastaan tuli pariskunta lastenvaunujen kanssa, mutta heille hän ei tehnyt mitään. Sen sijaan hän puukotti kolmea naista. Sen jälkeen poliisi tuli paikalle ja pidätti miehen ampumalla virka-aseella tätä reiteen.


title: Turun isku 2017

text: Turun kaupunginkirjasto ja Hansakortteli tyhjennettiin varotoimenpiteenä viranomaisten pyynnöstä.


title: Turun isku 2017

text: Lounais-Suomen poliisi ilmoitti perjantai-iltana etsivänsä valkoista Fiat Ducato -pakettiautoa. Myöhemmin poliisi kertoi löytäneensä auton. Lisäksi poliisi teki etsinnän auton omistajan taloon Turun Varissuon kaupunginosassa. Poliisi teki operaation myös Pansion vastaanottokeskukseen. Poliisi teki kiinnioton myös Kaarinan Hovirinnassa. Sunnuntaina 20. elokuuta poliisi kertoi tehneensä uusia kotietsintöjä muun muassa Turun Runosmäessä.


title: Turun isku 2017

text: Terrori-iskun tekijä oli 25. lokakuuta 1994 syntynyt marokkolainen Abderrahman Bouanane. Hän ilmoitti poliisille aluksi iäkseen 18 vuotta, syntymävuodekseen 1998 ja nimekseen Abderrahman Mechkah. Turvapaikkaa hakiessaan hän oli ilmoittanut puolestaan nimekseen Abdul Rahman ja olevansa palestiinalainen. Hän oli ystävilleen kehuskellut antaneensa suomalaisviranomaisille väärän nimen ja iän.


title: Turun isku 2017

text: Bouanane saapui Suomeen turvapaikanhakijana keväällä 2016. Hän sai kielteisen turvapaikkapäätöksen. Yleisradion mukaan hän oli valittanut kielteisestä päätöksestä. Hänen oikea nimensä ja syntymäaikansa selvisi Keskusrikospoliisille Interpolin avulla 27. elokuuta. Myös hänen passinsa ja henkilöllisyystodistuksensa löytyivät Saksasta Dortmundin viranomaisilta.


title: Turun isku 2017

text: Tarkkoja tietoja Bouananen vammoista ei ole kerrottu julkisuuteen. Hän oli niiden kolmen henkilön joukossa, jotka saivat Turun yliopistollisessa keskussairaalassa tehohoitoa.


title: Turun isku 2017

text: Marraskuun 24. päivänä poliisi ilmoitti, ettei sillä ole syytä olettaa, että isku olisi ollut minkäänlaisen ryhmän suunnittelema. Poliisi pidätti tutkinnan aikana Bouananen lisäksi muitakin ihmisiä, mutta heidät kaikki vapautettiin rikosepäilyistä. Helmikuussa 2018 yhden etsintäkuulutetun miehen kohdalla selvitettiin vielä, onko hän tukenut epäillyn radikaaleja ajatuksia. Hänen ei kuitenkaan epäillä osallistuneen itse iskuun.


title: Turun isku 2017

text: Abderrahman Bouananen tarkoituksena oli tehdä terrori-teko. Hän näki länsimaat syyllisinä Syyrian tapahtumiin ja teon jälkeisissä poliisikuulusteluissa hän totesi, että jokaista muslimimaassa kuollutta ihmistä kohtaan on kuoltava ihminen länsimaissa, mukaan lukien Suomessa. Bouanane oli kirjannut muistiinpanoihinsa, että hän haluaa perustaa Suomeen islamilaisen valtion. Terrori-iskun tekeminen oli hänelle jihadististen näkemysten toteuttamista.


title: Turun isku 2017

text: Saapuessaan Suomeen vuoden 2016 puolivälissä hän ei vielä ollut kovin aktiivinen uskonnollisesti. Ensimmäisen kerran Isistä ja jihadismia hän oli alkanut pohtia vuoden 2017 alussa. Hän oli sittemmin yrittänyt matkustaa Raqqaan liittyäkseen Isisin joukkoihin. Tätä tarkoitusta varten hän oli myös pyrkinyt saamaan passin. Bouananen uzbekistanilainen tuttava oli yrittänyt auttaa häntä tässä suunnitelmassa, mutta ne eivät lopulta toteutuneet.


title: Turun isku 2017

text: Kuulusteluissa hän kertoi, ettei hänellä ollut erityistä syytä tehdä iskua juuri Suomessa. Hän kertoi tehneensä iskun Suomessa sen vuoksi, että sattui olemaan maassa. Iskun motiiviksi hän kertoi halunneensa, että "Islamilainen valtakunta", eli Isis-järjestö, olisi vahva. Lopullisen päätöksensä iskun toteuttamisesta hän oli kertomuksensa mukaan tehnyt tekoa edeltävänä iltana. Ratkaiseva tekijä oli video, jossa oli näytetty Isis-järjestöä vastaan kohdistettuja pommituksia Raqqan kaupungissa.


title: Turun isku 2017

text: Poliisin tekoa seuranneena yönä haltuunsa saamassa Bouananen manifestissa on viittauksia Koraaniin. Hän oli lukenut alun perin paperille kirjoitetun manifestin videolle Turun tuomiokirkon läheisyydessä ja julkaisi videon juuri ennen tekoaan arabiankielisessä pikaviestipalvelussa. Useita minuutteja kestäneessä videossa mainittiin useasti vääryydet islamia kohtaan. Bouanane oli omaksunut Isisin propagandaa ja hän oli radikalisoitunut viikkoja tai kuukausia ennen iskua, mutta kuitenkin poliisin tammikuussa hänestä saaman vihjeen jälkeen. Vastaanottokeskuksessa Bouanane oli puhunut suomalaisista vääräuskoisina ja hän oli kysellyt neuvoja, miten Isisiin voi liittyä. Hänen oli myös kuultu kuuntelevan kännykästään radikaaleja islamilaisia saarnoja. Tekijä haki teollaan marttyyrikuolemaa. Poliisin näkemyksen mukaan terroristijärjestö Isis tai muu järjestö ei ole halunnut ottaa tekoa nimiinsä, koska tekijä jäi eloon. Tutkinnanjohtaja Olli Töyrään mukaan Bouanane näki itsensä ”Isisin soturina ja taistelijana”. Bouanane kertoi oikeudenkäynnissä, että hänen tarkoituksena oli tehdä terroriteko. Töyrään näkemyksen mukaan kielteinen turvapaikkapäätös ei ollut syynä puukotukselle.


title: Turun isku 2017

text: Bouananea yritettiin puhuttaa lauantaina sairaalassa, mutta hän ei ollut siihen halukas. Kuulustelut aloitettiin sunnuntaina 20. elokuuta. Epäillyn vangitsemisoikeudenkäynti oli 22. elokuuta Varsinais-Suomen käräjäoikeudessa Turussa. Epäilty oli mukana oikeudenkäynnissä videoyhteyden välityksellä sairaalasta. Käräjäoikeus päätti, että Bouanane vangitaan. Hän suostui keskustelemaan videoyhteyden välityksellä jonkin verran. Keskusrikospoliisin mukaan Bouanane on myöntänyt kuolemaan johtaneet teot, mutta kiistää murhat. Hänet siirrettiin Turun yliopistollisesta keskussairaalasta Hämeenlinnan vankisairaalaan 23. elokuuta.


title: Turun isku 2017

text: Bouananen lisäksi käräjäoikeus vangitsi kolme muuta marokkolaismiestä, joista yksi vangittiin kovemmalla todennäköisin syin -epäillyllä ja kaksi lievemmällä syytä epäillä -nimikkeellä. Kaksi lievemmällä perusteella vangittua vapautettiin 29. elokuuta, koska heitä ei ollut enää syytä epäillä rikoksesta. 1. syyskuuta poliisi vapautti tutkintavankeudesta vielä toisen yhä vangittuna olleista miehistä, ja vangituksi jäi vain pääepäilty Bouanane.


title: Turun isku 2017

text: Bouananen mielentilatutkimuksen tuloksista kerrottiin maaliskuussa 2018. Sen mukaan Bouanane oli puukotukset tehdessään syyntakeinen, eli hän toimi täydessä ymmärryksessä.


title: Turun isku 2017

text: Käräjäoikeudessa arvioitiin erityisesti sitä, olivatko puukotukset terroristisessa tarkoituksessa tehtyjä vai eivät. Syyttäjä vaati Bouananelle elinkautista vankeusrangaistusta terroristisessa tarkoituksessa tehdyistä kahdesta murhasta ja kahdeksasta murhan yrityksestä. Puolustus kiisti terroristisen tarkoituksen ja nimitti tekoja tapoiksi ja tapon yrityksiksi. Syyttäjän mukaan merkittävänä todisteena terroristisesta tarkoituksesta kävi Bouananen kirjoittama ja kuvaama manifesti, jonka sisältö asiantuntijoiden mukaan on jihadisteille tyypillistä retoriikkaa, jossa kehotetaan muslimeja pyhään sotaan vääräuskoisia vastaan ja irtisanoutumaan läntisten demokratioiden arvomaailmasta.


title: Turun isku 2017

text: Kuolleiden omaiset ja iskussa loukkaantuneet vaativat Bouananelta vahingonkorvauksia yhteensä lähes 583 000 euroa. Kahden kuolleen naisen läheiset vaativat kukin 20 000 euroa henkisestä kärsimyksestä sekä lisäksi hautaus- ynnä muita kuluja. Loukkaantuneiden korvausvaatimukset liittyvät muun muassa kipuun ja särkyyn, henkiseen kärsimykseen, tilapäiseen tai pysyvään haittaan, sairaanhoitokuluihin ja esinevahinkoihin. Suurimpia, yli 162 000 euron korvauksia, Bouananelta vaatii pysyvästi invalidisoitunut 46-vuotias mies.


title: Turun isku 2017

text: Yleisradion lähteen mukaan ollessaan Suomessa vastaanottokeskuksessa Bouanane oli kertonut tappaneensa ihmisen Marokossa ja kierrelleensä Euroopassa ennen Suomeen tuloa ja muun muassa myynyt kokaiinia Italiassa. Bouanane matkusti 23. huhtikuuta 2016 Italiasta Chiasson rajanylityspaikalta Sveitsiin, jossa vietti muutaman päivän ja anoi sieltä turvapaikkaa. Saksan sisäministeriön ja "Deutsche Welle" -lehden mukaan hän saapui Suomeen Saksan kautta. Hänet rekisteröitiin siellä ollessaan, vaikka hän ei hakenut turvapaikkaa maassaoloaikanaan. Lehti kirjoitti, että Bouanane tuli Saksaan vuodenvaihteessa 2015–2016. Tuolloin häneltä otettiin DNA-näytteet ja biometriset tunnisteet henkilöllisyyden varmistamiseksi. Lisäksi hänet valokuvattiin. Saksan sisäministeriön mukaan hän oleskeli maassa laittomasti. Hänet päästettiin vapaaksi ja ohjattiin ilmoittautumaan Hampurin ulkomaalaisviranomaisille muutama päivän sisällä, mitä Bouanane ei kuitenkaan tehnyt. Hän ei siis hakenut Saksasta turvapaikkaa Dublinin asetuksen mukaisesti, vaikka Saksa oli ensimmäinen maa, jonne hän Marokosta tiettävästi saapui. Hampurin poliisin tiedottaja Ulf Wundrack kertoi, että tuolloin saapui joka päivä kaikenlaisia pakolaisia ja muita ihmisiä Hampurin päärautatieasemalle, jotka jatkoivat matkaansa eteenpäin Skandinaviaan. Bouanane ei ilmeisesti asunut Hampurissa, eikä viipynyt siellä pitkään.


title: Turun isku 2017

text: Tietotoimisto DPA:n saamien tiedusteluviranomaistietojen mukaan hän käytti Saksassa useaa eri henkilöllisyyttä. Siellä ollessaan hän oleskeli Hampurin lisäksi Ala-Saksissa. Bouanane jatkoi sieltä matkaansa Nordrhein-Westfaleniin, jossa hän oleskeli tammi–huhtikuun 2016 Hän käytti eri nimiä sekä Hampurissa että Nordrhein-Westfalenissa. Siellä ollessaan Bouananea syytettiin pahoinpitelystä Neussin kaupungissa. Pari viikkoa myöhemmin häntä syytettiin jälleen pahoinpitelystä, nyt Kerpenissä lähellä Kölniä. Dortmundin ulkomaalaisviranomaiset kirjasivat hänen olinpaikkansa ”tuntemattomaksi” huhtikuussa 2016.


title: Turun isku 2017

text: Yleisradion lähteet ovat kertoneet, että Bouanane valehteli Suomeen tullessaan iäkseen 17 vuotta, ja sai näin luvan viettää ensin puolisen vuotta alaikäisten turvapaikanhakijoiden yksikössä. Kun hän tuli ilmoituksensa mukaan täysi-ikäiseksi marraskuun lopussa 2016, hänet siirrettiin aikuisten yksikköön. Hän lienee siis saapunut Pansioon marras–joulukuun taitteessa vuonna 2016.


title: Turun isku 2017

text: Bouanane ei ole ollut suojelupoliisin seuraamien 350:n terrorismikytköksistä epäillyn kohdehenkilön joukossa. Lounais-Suomessa on tällä hetkellä sata turvapaikkaprosessissa olevaa nuorta miestä, joista osa on suojelupoliisin ja osa keskusrikospoliisin tarkkailussa. Yleisradion mukaan ulkomaalaistaustainen henkilö olisi kuitenkin antanut Bouananesta vihjeen poliisille vuoden 2017 alussa, minkä mukaan mies solvasi suomalaisia, vaikutti radikalisoituneelta ja olevan kiinnostunut ääriajattelusta. Hän kyseli miten voisi liittyä terroristijärjestö Isisiin, käyttäytyi uhkaavasti ja käytti huumeita. Bouananen kuultiin kuuntelevan kännykästään radikaaleja saarnoja, toisinaan hip hopia. Bouanane oli todennut, että kristityt pitäisi tappaa ja pitänyt shiiamuslimeja vääräuskoisina. Hän kävi uimahallissa ja suomen kielen kurssilla; käytti proteiinilisää ja kävi kuntosalilla. Lähteiden mukaan hän oli kookas ja hyvässä kunnossa. Bouananen tunteneet eivät pitäneet häntä mielisairaana tai masentuneena – vaan älykkäänä, joskin muista käytökseltään selvästi poikkeavana. Hän kävi lukuvuoden 2016–2017 turkulaista peruskoulua, jossa kävi opiskelemassa maahantulijoille suunnattua perusopetusta. Hän ei tullut kurssille enää sen alun jälkeen, eikä hän menestynyt opinnoissa tai saanut todistusta.


title: Turun isku 2017

text: Osa vastaanottokeskuksen asukkaista on kertonut antaneensa Bouananesta vihjeen keskuksen johdolle. Vastaanottokeskuksen apulaisjohtaja Heimo Nurmi kertoi Yleisradiolle, että vihje vietiin poliisille. Paikallispoliisi toimitti vihjeen suojelupoliisille tammikuussa 2017, mutta vihje ei johtanut suojelupoliisin toimiin. Nurmen mukaan hän ei ole kuullut, että Bouanane olisi aiottu ottaa keskuksessa erityistarkkailuun. Nurmi totesi myös, että "poliisin on tehtävä selvittää, jos on jotain selvittämistä." Vihjeen antajat eivät huomanneet, että Bouananea olisi otettu erityiseen tarkkailuun. Suojelupoliisin operatiivinen apulaispäällikkö Seppo Ruotsalainen kommentoi tapahtumaa, että "vihje otettiin vakavasti, mutta se ei poikennut vihjeiden valtavirrasta".


title: Turun isku 2017

text: Alkukesällä Bouanane siirrettiin soluasunnostaan keskuksen päärakennukseen yhdessä toisen vangitun 18-vuotiaan marokkolaisen kanssa.


title: Turun isku 2017

text: "Helsingin Sanomien" haastattelemien turkulaisten mukaan Bouanane liikkui viime aikoina paljon Pernon lähiössä. Haastatellut kertoivat, että epäilty osasi ainakin arabian kieltä, kulki paljon yksin ja vietti paljon vapaa-aikaansa anniskeluravintoloissa. Lännen Median ja "Turun Sanomien" mukaan epäilty tapasi käydä moskeijassa Turun Kupittaalla, mutta lopetti käynnit yllättäen ramadanin jälkeen, eli noin kaksi kuukautta ennen puukotuksia – vaikka moskeija on Turun moskeijoista juuri marokkolaisten suosima. Osa moskeijan marokkolaisyhteisöstä katsoo, että epäilty tekeytyi turvapaikkaprosessissa palestiinalaiseksi, koska Marokon kansalaiset eivät saa Suomesta turvapaikkaa. Kupittaan moskeijassa Bouanane kertoi olevansa kotoisin Casablancasta ja nimekseen Abuldrahman. Bouanane asui Pansion vastaanottokeskuksessa.


title: Turun isku 2017

text: Bouanane kävi toisessa, Turun Yliopistonkadulla sijaitsevassa moskeijassa, perjantaina 18. elokuuta päivärukouksen aikaan. Rukous alkoi noin kello 13.30 ja päättyi noin tuntia myöhemmin puoli kolmelta, noin 1,5 tuntia ennen hyökkäystä.


title: Turun isku 2017

text: Poliisi kuuli tekoon liittyen kymmeniä henkilöitä ja iskun silminnäkijöitä. Esitutkinnan aikana ei ilmennyt seikkoja joiden perusteella hän olisi toiminut virallisesti mihinkään terroristijärjestöön. Poliisin mukaan Bouanane toimi yksin.


title: Turun isku 2017

text: Välittömästi teon jälkeen poliisilla oli useita operaatioita Suomen alueella tapaukseen liittyen. Poliisi kertoi teon jälkeen perjantain ja lauantain välisenä yönä ottaneensa kiinni neljä henkilöä; osa Pansion vastaanottokeskuksesta, osa Varissuon kaupunginosasta yksityisasunnosta. Osa heistä oli viettänyt aikaa Bouananen kanssa muun muassa huumeita käyttäen. He olivat miehiä ja myös Marokon kansalaisia. Miehistä kaksi oli iältään 18-vuotiaita, kolmas 24-vuotias ja neljäs 28-vuotias. Heidät pidätettiin ja myöhemmin heitä esitettiin vangittaviksi. Aluksi kaikkia heistä epäiltiin osallisuudesta terroristisessa tarkoituksessa tehtyihin murhiin ja murhan yrityksiin. Kuitenkin maanantaina 22. elokuuta kahta heistä esitettiin vangittaviksi samoista syistä kuin päätekijää. Miehet kiistivät osallisuutensa tekoihin. Syyskuun 2017 alussa viimeinenkin muista vangituista vapautettiin.


title: Turun isku 2017

text: Poliisi on tehnyt myös yhden kansainvälisen etsintäkuulutuksen uzbekistanilaisesta 23-vuotiaasta, Zuhriddin Rashidov -nimisestä mieshenkilöstä, jolla on Suomen kansalaisuus ja joka on mahdollisesti vaarallinen. Alkuvaiheen tietojen mukaan hän olisi ollut marokkolainen. Marraskuussa tutkinnanjohtaja Olli Töyräs Keskusrikospoliisista kertoi, että miestä ei ole tavoitettu ja etsintäkuulutus on yhä voimassa.


title: Turun isku 2017

text: Keskiviikkoaamupäivänä 23. elokuuta poliisi teki kaksi uutta kiinniottoa tapaukseen liittyen. Keskusrikospoliisi ilmoitti, että kahden miehen osalta syytä epäillä -kynnys terroristisen teon valmistelurikoksessa ylittyi. Heidän kansalaisuutensa ei ole tiedossa: miehet ovat ilmoittaneet Suomen viranomaisille olevansa algerialaisia ja Ruotsin viranomaisille marokkolaisia. Poliisi ei ole kertonut, onko toinen se henkilö josta tehtiin etsintäkuulutus. Poliisi kuulusteli seuraavana päivänä kiinniotettuja, pidätti toisen ja vapautti toisen. Pidätetty vapautettiin lauantaina 26. elokuuta, eikä häntä enää epäilty rikoksesta.


title: Turun isku 2017

text: Iskussa kuoli kaksi ja kahdeksan loukkaantui. Myös iskun tekijä, Abderrahman Bouanane, loukkaantui poliisin ammuttua häntä jalkaan. Viisi loukkaantuneista oli Suomen kansalaisia. Puukottajan kymmenestä uhrista nuorin oli 15-vuotias ja vanhin 67-vuotias. Uhrit loukkaantuivat pääasiassa kaulan alueelle. Bouanane kertoi oikeuskäsittelyssä lukeneensa Koraanista kehotuksen tappamaan vääräuskoisia iskemällä heitä kaulaan.


title: Turun isku 2017

text: Iskun nuorin uhri, 15-vuotias tyttö, oli tullut pakolaisena Syyriasta Suomeen. Hän oli Bouananen tuttava suomenkielen kurssilta. Bouanane kertoi oikeuskäsittelyssä tunnistaneensa tytön myöhemmin valokuvista, mutta ei iskuhetkellä tajunnut, kuka tämä oli. Hän oletti puukotushetkellä tämän olleen suomalainen. Muita uhreja olivat Tukholmassa asuva Ison-Britannian kansalainen, 45-vuotias Hassan Zubier, Ruotsin kansalainen sekä Suomessa yliopistotutkijana toiminut 34-vuotias italialainen nainen. Hän oli puukotuspaikalla lastenrattaita työntänyt nainen. Hän ja tyttövauva selvisivät hyökkäyksestä hengissä. Viimeinen puukotuksissa loukkaantunut, 32-vuotias nainen, pääsi pois sairaalahoidosta syyskuun alussa 2017. Hänet leikattiin kahdesti.


title: Turun isku 2017

text: Molemmat puukotuksessa kuolleet olivat naisia, ja he olivat syntyneet vuosina 1951 ja 1986. Kuolleista nuorempi oli 31-vuotias Jehovan todistajiin kuulunut nainen, joka oli torilla jakamassa esitteitä.